EU - Srbija -kandidatura • Forum Srbija\nDanas je 18 Sep 2019, 11:03\nEU - Srbija -kandidatura\nStranica 1 od 71\n[ 701 Posta ] Idi na stranicu 1, 2, 3, 4, 5 ... 71 Sledeća\nTema posta: EU - Srbija -kandidatura\nPoslato: 07 Okt 2011, 12:25\nSRBIJA POSTAJE KANDIDAT, ALI PREGOVORI ČEKAJU\nBEČ - Od Austrije zatraženo širenje EU na zapadni Balkan nalazi se pred odlučujućim prodorom, ocenjuje bečki dnevnik Prese ukazujući da će Evropska komisija iduće nedelje predložiti da Srbija dobije zvanično status kandidata.\nKonkretni pregovori, zbog nerešenih razlika na Kosovu, međutim, neće biti započeti, dodaje list ističući da će na drugoj strani započeti pregovori sa Crnom Gorom.\nOve informacije dolaze iz krugova Saveta EU, kao i Evropskog parlamenta. Evropska komisija će svoj predlog najverovatnije predstaviti u sredu. Nakon toga će u Savetu odlučivati zemlje članice, najverovatnije u decembru.\nDok, pre svega Austrija, ali i Velika Britanija insistiraju na napredku u približavanju, druge zemlje kao što je Holandija su kočile proces.\nList navodi da su šanse za Beograd dobre pošto neće otpočeti konkretni pregovori o prijemu. Nove tenzije na Kosovu su skoro ugrozile približavanje EU Srbije, ukazuje dnevnik podsećajući na konflikt oko dovođenja kosovskih carinika na administrativne prelaze na severu Kosova, i kasniji razvoj situacije.\nIzvestilac Evropskog parlamenta za Kosovo Ulrike Lunaček govori o "mafijaškim strukturama" u srpsko naseljenom severu Kosova. EU zbog toga mora povećati pritisak na Srbiju da bi uklonila te "paralelne strukture".\nPrema njenim rečima, na tom prostoru postoji nedostatak pravne države.\nPored nerešenog problema oko Kosova, kako tvrdi Prese, u Briselu se ukazuje da je Srbija preduzela brojne reforme pre sveha u oblasti pravosuđa i borbi protiv korupcije, koji omogućavaju dalje približavanje zemlje EU.\nOdlučujući faktor za predloženi status kandidata bilo je hapšenje Ratka Mladića i Gorana Hadžića, kao i njihovo izručenje Haškom tribunalu.\nTema posta: Re: EU - Srbija -kandidatura\nPoslato: 07 Okt 2011, 12:26\nŠPANIJA PODRŽAVA EVROPSKE TEŽNJE SRBIJE\nMADRID - Španija podržava evropske težnje Srbije i smatra ih suštinskim za očuvanje stabilnosti u toj zemlji i na celom Balkanu, saopštio je španski premijer Hose Luis Rodriges Sapatero posle razgovora sa srpskim premijerom Mirkom Cvetkovićem.\nDvojica premijera razgovarali su u Madridu o evrointegracijama Srbije, a Sapatero je pozdravio interesovanje koje je premijer Cvetković izrazio ka daljem razvoju reformi neophodnih za lakši prijem Srbije u Evropsku uniju, stoji u saopštenju španske vlade.\nSapatero je obavestio premijera Cvetkovića o zainteresovanosti španskih kompanija za razvoj i modernizaciji određenih sektora srpske privrede, u kojima one imaju veliko iskustvo i značajna tehnološka znanja, poput izgradnje infrastrukture, železničkog sektora i upravljanja vodnim resursima, navodi se u saopštenju.\nU tom pogledu, španski premijer se založio za uspostavljanje stabilne i produktivne saradnje između španskih kompanija i srpskih vlasti.\nPremijeri Španije i Srbije se složili da trgovinski odnosi dve zemlje pokazuju značajan potencijal za dalji razvoj.\n7. Oktobar, 2011. TANJUG\nPoslato: 07 Okt 2011, 12:27\nPARIZ PROTIV NEMOGUĆIH NEMAČKIH EU USLOVA ZA SRBIJU\nBEOGRAD - Francuski ministar za evropske poslove Žan Leoneti izjavio je u Beogradu da njegova zemlja želi ulazak Srbije u Evropsku uniju i da ne želi da joj se postavljaju dodatni uslovi za dobijanje statusa kandidata.\nLeoneti je novinarima u Vladi Srbije rekao da između Francuske i Nemačke još postoje određene razlike u nijansama po tom pitanju i da će se Francuska potruditi da se u narednom periodu ostvari konsenzus kako Nemačka pred Srbiju ne bi postavljala "nemoguće uslove".\nPotpredsednik Vlade Srbije Božidar Đelić rekao je da je sagovornika informisao da Srbija shvata da postoje uslovi koji treba da se ispune na putu ka EU, ali da takođe ne može da prihvati uslove koji ranije nisu bili dogovoreni i koji nisu važili za ostale zemlje.\n7. Oktobar, 2011. BETA\nPoslato: 07 Okt 2011, 13:00\nDatum pregovora značajniji od statusa kandidata\nBEOGRAD, 7.oktobra 2011. (Beta) - Dobijanje statusa kandidata bez datuma za početak pregovora ne bi imalo veliki praktičan značaj za Srbiju, ali bi predstavljalo priznanje za sprovedene reforme i znak dobre volje u EU za približavanje Srbije, ocenili su stručnjaci za EurAktiv.\n"Davanje nekoj zemlji statusa kandidata je jedan politički čin, znak dobre volje. Odluka da se počne sa pregovorima ima veću težinu zato što se tada ide na prilagodjavanje pravnog, ekonomskog i svakog drugog sistema zajedničkom pravu EU", navodi istraživač Nemačkog instituta za medjunarodne odnose i bezbednost (SWP) Dušan Reljić.\nSa stavom da praktičan značaj statusa kandidata nije toliko veliki bez datuma pregovora složila se i Tanja Miščević, državna sekretarka u Ministarstvu odbrane Srbije i potpredsednica Evropskog porketa u Srbiji.\n"Ono što je za mene jako važno jeste činjenica da statusom kandidata prelazite na jedan viši nivo u odnosima sa EU, odnosno korak ste dalje u procesu evropske integracije. Ako hoćete još više od toga - još jedan korak, potvrda svim procesima reformi koje su do sada ostvarene u Srbiji", kazala je Miščević.\nPoslato: 07 Okt 2011, 13:01\nSrbija medju poslednjima očekuje članstvo\nBEOGRAD, 6. oktobra 2011. (Beta) - Srbija očekuje da ove godine dobije status kandidata za članstvo u EU, što je faza u evropskim integracijama koju od zemalja bivše Jugoslavije još jedino nije prošla Bosna i Hercegovina.\nMišljenje koje će Evropska komisija objaviti 12. oktobra samo je početni korak u odobravanju statusa kandidata, a konačna odluka zemalja članica očekuje se krajem godine.\nOd zemalja Zapadnog Balkana, taj korak već su prošle Hrvatska, Crna Gora i Makedonija i iz njihovih različitih iskustava može se videti složenost procesa pridruživanja, koji podrazumeva odobravanje početka pregovora, a zatim i pregovore o svim oblastima društva i privrede, preneo je portal EurAktiv.\nSrbija bi, prema nezvaničnim najavama, trebalo da dobije preporuku za status kandidata, a ne bi trebalo da bude velikih problema ni prilikom potvrdjivanja tog statusa u decembru. Medjutim, preporuka za datum pregovora je neizvesna.\nUkoliko Srbiji bude dodeljen status kandidata, ali bez datuma za pregovore, dodatnog napretka u integracijama nema dok Komisija u nekom narednom izveštaju ne preporuči datum za pregovore i to ne odobre zemlje članice.\nPoslato: 07 Okt 2011, 13:09\nKoštunica: Iluzija o raju u EU\nBeograd -- Predsednik DSS Vojislav Koštunica kaže da Srbija može da ostvari napredak "samo ako ostavi iza sebe iluzije o raju koji nam donosi EU".\nKoštunica je u izjavi dostavljenoj ocenio da je "dobra vest da građani u značajnoj meri menjaju svoj odnos prema EU".\n"Važno je što većina građana nije prihvatila dogmu da EU nema alternativu, koju vlast godinama pokušava da nametne. Nema ništa pogrešnije od uspostavljanja idolopokloničkog odnosa prema EU", naveo je on.\nPrema istraživanju vladine Kancelarije za evropske integracije pokazala su da je za članstvo u EU sada 46 odsto građana, a 37 odsto protiv što je najmanja podrška od 2000.\nKoštunica je ocenio da je "građanima više nego jasno da su interesi EU i NATO umnogome suprotni nacionalnim i državnim interesima Srbije" i da se to "ne može sakriti nikakvom propagandom i demagogijom".\n"Isto tako građani vide i da je ogromna kriza u mnogim državama EU, koje zbog toga potresaju snažni socijalni i politički nemiri. Zbog svega toga treba poslušati glas naroda koji poziva da je krajnje vreme da se Srbija okrene samoj sebi i svojim ekonomskim, nacionalnim i državnim interesima", naveo je predsednik DSS.\nPoslato: 07 Okt 2011, 14:08\n“Ne ide se u EU žigosanjem Mađara“\nBeograd, Novi Sad -- Oskar Nikovic, ambasador Mađarske u Beogradu, kaže da ova zemlja u decembru neće podržati kandidaturu Srbije ako se Zakon o restituciji ne promeni\n“Srbija je usvojila Zakon o restituciji koji nas Mađare, kao zajednicu, još jednom proglašava krivim“, objašnjava Nikovic.\nOn navodi da je “crvena linija Mađarske da, ako Zakon ostane u ovoj formi, naša saglasnost će u decembru, kada Savet EU bude odlučivao o kandidaturi, biti onemogućena“.\nNikovic kaže da je “krajnje nepravedno, dakle malo i licemerno, reći da je Mađarska povezala ovo pitanje sa evrointegracijom Srbije“, jer je “bilo jasno od početka da se tu radi o pitanju koje je vezano za evrointegraciju zemlje“. “Srbiji je bio zadatak da donese zakon u skladu sa evropskim vrednostima i koji će biti prihvatljiv za EU, i u okviru nje i za Mađarsku. Mi smo blagovremeno davali do znanja vladi da će bilo koji nagoveštaj kolektivne krivice naići na naše protivljenje“, naglašava on.\nAmbasador Mađarske se pita “zašto Srbija nije uvažila ovo upozorenje? Zašto su ignorisane reči našeg ministra spoljnih poslova nekoliko dana pre prihvatanja zakona? Zašto su mislili da mi ne mislimo ozbiljno ono što kažemo?“\nOn još jednom ponavlja da je, ako zakon ostaje u ovoj formi, saglasnost te zemlje za dobijanje statusa kandidata - onemogućena. “Sa takvim zakonom, žigosanjem jedne zajednice put ne vodi u Evropsku uniju“, kaže Oskar Nikovic.\n“Niko se u Mađarskoj ne protivi principu da su oni, koji su zaista zločinci, budu isključeni. Ali ovaj zakon je nepošten, jer daje sugerisati krivicu jednog celog kolektiva“, kaže ambasador.\nNikovic napominje da je ovo “naknadno overavanje, ozakonjenje onog bezakonja, koji su komunisti sprovodili protiv mađarskog stanovništva, kada su ih ubijali na desetine hiljada u jesen 1944 godine. I ozakonjenje tadašnje konfiskacije imovine sadašnji Mađari doživljavaju kao ozakonjenje svih nedela učinjena protiv Mađara. I ovo baš nije u duhu pomirenja naših naroda“.\nVaradi: Zakon prizvao duha iz boce\nProfesor međunarodnog prava Tibor Varadi naglašava da se ovaj zakon bez ikakve potrebe udaljio od individualne odgovornosti onih koji su tokom Drugog svetskog rata bili u okupatorskoj vojsci ili radili za okupatora, zbog čega je i logično da nemaju pravo na povraćaj oduzete imovine, a previše približio kolektivnoj odgovornosti naglašavajući da pravo na povraćaj oduzete imovine imaju svi osim onih koji su bili pripadnici okupatorske vojske ubrajajaći tu i Mađare i Nemce koji su pre rata živeli na ovom prostoru.\nOn kaže da “kolektivna odgovornost koja se ovim zakonom nagoveštava nije u skladu sa savremenim principima međunarodnog i evropskog prava. Po tekstu usvojenog zakona potomci onih koji su, a opštepoznato je da su za vreme Drugog svetskog rata mnogi stanovnici Vojvodine bili prisilno mobilisani u okupacione vojske, silom bili u nemačkoj ili mađarskoj vojsci isključeni su iz restitucije“ “To je nepravedno. Jer, ne mogu svi biti stavljeni u isti koš. Neobično je u ovom zakonskom aktu i to da ako se već pripadnici okupacione vojske tretiraju jedinstveno, bez obzira na to šta je ko zapravo radio, da se ista merila ne primenjuju na ustaše, nedićevce, ljotićevce koji se ne smatraju delom okupatorske vojske samo zato što su sa ovog prostora a nisu došli sa strane“, objašnjava profesor Varadi.\nOn podseća da smo “imali puno mobilizacija i dobro znamo da i za vreme Miloševića, a to nam je još blisko i sveže, nije išao u vojsku samo onaj koji je hteo već i onaj koji je morao da se odazove pozivu na mobilizaciju“.\n“Ako sada razlikujemo one koji su sami odlazili u ratove i one koji su tamo silom slani, zašto ne bi razlikovali i one koju su tokom Drugog svetskog rata dobrovoljno ušli u okupatorsku vojsku od onih koji su na to naterani. Okupatorska vojska ni onda nije bila obzirna već je mobilisala svakog“, navodi Varadi.\nTibor Varadi objašnjava i da ni rehabilitacija, pa čak i kada bi imali dokaz za to, nije dozvoljena.\nOn kaže i da je “rehabilitacija moguća za neku osudu koja nije pravedna. Ako je neko odveden na ruski front i tamo poginuo od čega bi se on rehabilitovao? Zbog toga što je prisilno odveden? Ako je neko osuđen bez razloga onda samo rehabilitacija ima smisla, ali od čega rehabilitovati nekog ko je prisilno mobilisan i kao pripadnik okupatorske vojske poginuo“.\nNe želimo da budemo “druga Holandija“\nOskar Nikovic kaže da je “kompromis naravno moguć“ i dodaje da treba naći rešenje kojim se “poštuje uspomena antifašizma, ali se ne skrnavi čast mađarskog stanovništva“. On navodi da je “lopta sada na terenu Srbije“ i napominje da ta zemlja nema nameru da postane “druga Holandija“ i spreči evrointegracije Srbije, dodajući da su “odjednom svi zaboravili kako smo se mi zalagali za integracije Srbije“.\nDuh se i može i treba vratiti u bocu\n“Zakon o restituciji jeste izazvao problem koji je ’prizvao duha iz boce’ ali verujem da je reč o dosta lako rešivom delu koji se, uz postojanje volje, može brzo i efikasno rešiti. Jednostavno, dovoljno je odgovornost prebaciti na individualnu, odvojiti je od kolektivne“, kaže Tibor Varadi.\nIZVOR: DANAS, DNEVNIK 7.10.2011\nPoslato: 07 Okt 2011, 23:26\nKandidatura uz pomen pregovora\nDirektorka Kancelarije za evropske integracije Milica Delević očekuje da, na osnovu postignutih reformi, Evropska komisija preporuči da Srbija dobije status kandidata za članstvo u EU.\n"Mislim da je učinjeno dovoljno da mišljenje Komisije o kandidaturi bude pozitivno. Isto tako očekujem da će Komisija i dalj insistirati na reformama i nastavak dijaloga sa Prištinom i primeni svega što je u tom dijalogu dogovoreno“ rekla je Delević novinarima.\nOna je izrazila uverenje da će Komisija kada bude objavila mišljenje 12. oktobra u nekom kontekstu pomenuti i pregovore Srbije o članstvu u EU. Potrebno je ipak sačekati objavu mišljenja komisije da bi se videlo kako će to izgledati, dodala je Delević.\nMišljenje Komisije o kandidaturi za članstvo u EU će Savet ministara razmatrati na sastanku 9. decembra.\n"Savet će na tom sastanku na neki način morati da izrazi stav o mišljenju Komisije“, rekla je Delević.\nZa potvrđivanje kandidature potrebno je jednoglasna odluka Saveta ministara EU, što znači da će ministri spoljnih poslova svih 27 država članica morati da glasaju za da bi Srbija postala kandidat za članstvo.\n"Važno je u narednom periodu nastaviti dijalog sa Prištinom. Ako nema dijaloga to će obeshrabrujuće delovati na članice EU", kazala je direktorka Kancelarije za evropsk integracije. Delević je navela i da zabrana održavanja Parede ponosa neće uticati na mišljenje Komisije, ali je dodala da će to svakako biti pomenuto.\nMilica Delević je ukazala da niko sada sa sigurnošću ne može da tvrdi kakav scenario Srbija može da očekuje 12. oktobra, odnosno da li će tog dana Komisija preporučiti i otvaranje pristupnih pregovora i kada. Ne zna se ni kako će krajnja instanca, Savet ministara, reagovati na mišljenje Komisije. Premda Delević tvrdi da ga je u većini slučajeva prihvatio, ona ukazuje da ima i onih gde to nije učinio.\nDržave regiona imale su različita iskustva. Hrvatska je, po njenim rečima, od Evropske komisije dobila pozitivno mišljenje o kandidaturi u aprilu 2004, a uz to i preporuku za otvaranje pristupnih pregovora.\nTada je sugerisano da je potrebno ostvariti punu saradnju sa Haškim tribunalom, odnosno isporučiti generala Ante Gotovinu tom sudu i uložiti napore u oblasti zaštite manjina, povratka izbeglica, reforme sudstva, regionalne saradnje i borbe protiv korupcije. Hrvatskoj je status odobren u junu 2004, a pregovori su otvoreni u oktobru 2005.\nMakedonija i dalje čeka na pregovore, iako je kandidat za članstvo u EU već skoro šest godina. Komisija je 2005. preporučila status kandidata za Makedoniju, ali bez preporuke o određivanju datuma za otpočinjanje prgovora. Četiri godine kasnije je Makedonija preporučila Savetu ministara otvaranje pregovora, ali to telo nije prihvatlo preporuku prvashodno zbog protivljenja Grčke, koja je u sporu sa Makedonijom zbog naziva države.\nTo praktično znači da bilo koja zemlja može da blokira dalji tok evropske intgracije, jer se u Savetu odluka o kandidaturi donosi jednoglasno.\nCrna Gora je prošle godine dobila od Komisije preporuku za status kandidata, ali takođe bez preporuke o određivanju datuma početka pregovora o članstvu u EU. Tada je naglašeno da Crna Gora mora da ispuni određene uslove, pre svega u domenu jačanja vladavine prava i borbe protiv korupcije, da bi mogla da razmišlja o preovorima.\nOčekuje se da će Crna Gora ove jeseni dobiti datum za početak pregovora koji će verovatno biti otvoreni tokom 2012. Albanija je prošle godine od Komisije dobila negativno mišljenje, pa još nije postala kandidat za članstvo. Kao i u slučaju drugih zemalja zapadnog Balkana, i Albaniju očekuje niz reformi u uspostavljanju i učvrtšćivanju nezavisnih institucija, vladavine prava, obezbeđivanju funkcionisanja parlamenta i održavanju izbora u skladu sa evropskim standardima, da bi mogla da računa na pozitivno mišljenje Komisije.\nNovi Magazin 07.10.2011\nPoslato: 07 Okt 2011, 23:28\nU sredu čekamo odluku EU\nOčekuje se pozitivno mišljenje EK o kandidaturi, ali se ne isključuje ni drugačiji epilog. Francuska će pokušati da smekša stavove Nemačke o daljem uslovljavanju\nZVANIČNI Beograd očekuje da će Evropska komisija 12. oktobra doneti pozitivno mišljenje o napretku Srbije, ali se do kraja ne isključuje nijedan epilog, pa ni najnegativniji - da ne dobijemo preporuku za kandidaturu i datum pregovora.\nPrema nekim informacijama, dve najuticajnije članice EU, Nemačka i Francuska, vrše određeni pritisak da mišljenje EK bude intonirano ”hladno”, ukoliko se do sledeće srede ne obnovi dijalog Beograda i Prištine, s tim što Pariz zauzima malo mekši stav od Berlina, smatrajući da pred Srbiju ne treba stavljati ”nemoguće uslove”. Ovom evropskom dvojcu najverovatnije će se pridružiti i Mađarska, koja je najavila da bi zbog Zakona o restituciji mogla da spusti rampu za našu kandidaturu. Direktor kancelarije za evropske integracije Milica Delević, međutim, smatra da Evropska komisija neće moći u tolikoj meri da se ogluši o evidentan napredak Srbije u reformama i da formuliše negativno mišljenje o statusu kandidata.\n- Ne bih rekla da iko može da vrši pritisak da se ne preporuče kandidatura ili pregovori, o tome članice mogu da se izjasne u decembru. Sada je najvažnije da se ispuni sve čime se bavi sam izveštaj EK, kako niko ne bi mogao da kaže da je nešto propušteno - kaže Delevićeva.\nOna očekuje pozitivnu preporuku EK. Ali, ukoliko se do decembra ne nastavi dijalog Beograda i Prištine, to bi moglo biti obeshrabrujuća činjenica za članice EU koje će u decembru, na osnovu mišljenja EK, odlučivati o našoj evropskoj budućnosti. Delevićeva se nada da će EK u nekom kontekstu pomenuti i pregovore.\nZa sada se zna da će se EK u svom izveštaju sigurno baviti slobodom kretanja robe i ljudi na Kosovu, odnosno pitanja carinskih pečata i administrativnih prelaza, učešća predstavnika Prištine u regionalnim multilateralnim forumima, ali i aktuelnom situacijom na terenu.\nFrancuski ministar za evropske poslove Žan Leoneti, koji je u petak u Beogradu razgovarao sa vicepremijerom Božidarom Đelićem, rekao je da njegova zemlja želi ulazak Srbije u EU i da nije za postavljanje novih uslova za dobijanje kandidature:\n- Između Francuske i Nemačke još postoje određene razlike u nijansama po tom pitanju i mi ćemo se potruditi da se u narednom periodu ostvari konsenzus kako Berlin ne bi pred Srbiju postavljao nemoguće uslove.\nKolegijum EK sastaće se u jutarnjim satima 12. oktobra, a onda će, nakon finalnog definisanja teksta mišljenja, tačno u podne saopštiti stav o kandidaturi i datumu.\nPET MOGUĆIH SCENARIJA ZA SRBIJU\n* Albanski scenario - mišljenje negativno, navedena lista zadataka koje treba završiti za kandidaturu i datum\n* Makedonski scenario - preporučen status kandidata bez otvaranja pregovora. Makedonija od 2005. čeka datum\n* Crnogorski scenario - dodeljena kandidatura i dati dodatni uslovi za određivanje datuma\n* Hrvatski scenario - dodeljena kandidatura i uslovno određen datum pregovora (sporan bio Gotovina)\n* Pozitivna preporuka i za status i za datum\nNOVOSTI 07. oktobar 2011\nPoslato: 08 Okt 2011, 12:47\nKANDIDATURA SRBIJE ZA EU GOTOVO IZVESNA\nTri scenarija do Evropske unije\nSigurno je samo da će Evropska komisija srpsku kandidaturu za članstvo usloviti dijalogom sa Prištinom, kao i to da Srbija neće dobiti kandidaturu krajem godine ako sve ostane kao sada. Vlast u Srbiji očekuje da će Evropska komisija 12. oktobra dati preporuku za status kandidata, a moguća su tri scenarija uslovljavanja: crnogorski, hrvatski i makedonski.\nBožidar Đelić preuzima upitnik EU u novembru 2010.\nDobijanje datuma početka pregovora u ovom trenutku malo ko pominje jer, kako kaže Milica Delević, direktorka Kancelarije za evropske integracije, “Evropska komisija može da bude malo smelija u svojoj preporuci od pojedinih država članica, ali ne može da ide pet koraka napred ako zna da će skočiti u prazno”.\nNa pitanje “Blica” da li pojedine članice EU lobiraju da Evropska komisija ne preporuči da se Srbiji da status kandidata zbog incidenata na Jarinju i odbijanja Beograda da sedne za pregovarački sto dok se to ne reši, Delevićeva ističe da očekuje pozitivnu ocenu za reforme i da “mišljenje Komisije mora da proiziđe iz analize onoga što je Srbija uradila”. Bez straha očekujem ocenu onoga što je urađeno i pozitivnu preporuku Komisije. Komisija će naglasiti potrebu održavanja dijaloga sa Prištinom i pitanje je na koji način će evropske integracije Srbije biti time uslovljene. Ako dijaloga ne bi bilo do 9. decembra, kada Evropski savet donosi odluku o kandidaturi, to bi sigurno delovalo obeshrabrujuće na zemlje članice EU - kaže Delevićeva.\nOna smatra da je dobijanje statusa kandidata uspeh za Srbiju čak i bez dobijanja datuma za početak pregovora jer predstavlja napredak u ispunjavanju ciljeva. Negativno mišljenje Komisije, kao u slučaju Albanije, bilo bi jako loše. Zasada se procenjuje da je najizvesniji tzv. crnogorski scenario.\nKomisija je prošle godine u oktobru preporučila da se Podgorici da status, ali bez preporuke o određivanju datuma. Naglašeno je da je za datum potrebno ispuniti ključne uslove. Očekuje se da ovog oktobra Komisija preporuči i datum.\nHrvatska je 2004. od Komisije dobila i pozitivno mišljenje o kandidaturi i dala preporuku za otvaranje pretpristupnih pregovora i sugerisala da treba isporučiti Hagu preostalog optuženog za ratne zločine (Antu Gotovinu).\nStatus je dobila iste godine, a pregovore počela nakon hapšenja Gotovine godinu dana kasnije.\nMakedonski scenario je najlošiji jer je Komisija dala preporuku za status bez preporuke o određivanju datuma dok se ne reši spor s imenom koji Grčka do danas blokira. Makedonija ima status kandidata već šest godina i ne napreduje u evropskim integracijama.\nOptimizam srpskih vlasti po pitanju dobijanja statusa kandidata ohrabrio je juče i francuski ministar za evropske poslove Žan Leoneti, koji je u Beogradu, nakon sastanka sa potpredsednikom Vlade Božidarom Đelićem, izjavio da Pariz bez ikakvih oklevanja želi ulazak Srbije u EU i dodao da će Pariz s Nemačkom razgovarati “kako se Beogradu ne bi postavljali nemogući uslovi”.\nŠta će pisati u izveštaju EK\n- Analiza i mišljenje\nAnalizira se napredak Srbije u reformama. Mišljenje, kao i kriterijumi iz Kopenhagena, ima tri dela - politički (stabilnost institucija, vladavina prava, ljudska prava i zaštita manjina), ekonomski (tržišna ekonomija) i sposobnost države da preuzme obaveze koje proizilaze iz članstva (ispunjenost obaveza iz sporazuma o stabilizaciji i pridruživanju).\n- Zaključak i preporuke\nPozitivno mišljenje može da ima tri varijante: preporuku za dobijanje statusa kandidata bez datuma otpočinjanja pregovora, preporuku za dobijanje statusa kandidata sa datumom otpočinjanja pregovora uz odloženi uslov i preporuku za dobijanje statusa kandidata sa datumom otpočinjanja pregovora. Negativno mišljenje može da predvidi ispunjavanje dodatnih kriterijuma kako bi država dobila status kandidata (albanski scenario).\nBlic 08. 10. 2011.


KONKURS ZA IZBOR I IMENOVANjE DIREKTORA TURISTIČKE ORGANIZACIJE OPŠTINE BAČ\nRead more about KONKURS ZA IZBOR I IMENOVANjE DIREKTORA TURISTIČKE ORGANIZACIJE OPŠTINE BAČ\nTuristička organizacija opštine Bač u subotu 14.aprila organizuje manifestaciju „Bačka kulenijada i kobasicijada“ koja će se održati u Gradskom parku u Baču sa početkom od deset časova.\nKomisija će ocenjivati uzorke kulena, kobasice i slanine a najbolji će biti nagrađeni. Kotizacija po osobi iznosi 500,00 dinara.\nRead more about BAČKA KULENIJADA I KOBASICIJADA\nПРЕДСЕДНИК ОПШТИНЕ БАЧ И ПРЕДСТАВНИЦИ ТУРИСТИЧКЕ ОРГАНИЗАЦИЈЕ ПОСЕТИЛИ СРП „КАРАЂОРЂЕВО“\nRead more about ПРЕДСЕДНИК ОПШТИНЕ БАЧ И ПРЕДСТАВНИЦИ ТУРИСТИЧКЕ ОРГАНИЗАЦИЈЕ ПОСЕТИЛИ СРП „КАРАЂОРЂЕВО“\nRead more about УСПЕШАН НАСТУП ТОО БАЧ НА САЈМУ ТУРИЗМА У БЕОГРАДУ\n“MOJ I TVOJ BAČ”\nTuristička organizacija opštine Bač nastupiće na 40. Međunarodnom sajmu turizma u Beogradu na zajedničkom štandu sa turističkom organizacijom opštine Bački Petrovac.\nRead more about “MOJ I TVOJ BAČ”\nТуристичка организација општине Бач, Народна библиотека "Вук Караџић", КУД "Младост" Бач уз велику помоћ ПУ "Колибри" Бач, су и ове године организовали "Новогодишње загревање" за малишане општине Бач. У суботу, 30.децембра преко 350 деце из свих насељених места општине Бач су добили пакетиће али и имали су прилику да уживају у представи за децу у извођењу КУД "Младост" - "Зимски капутић за малог јежа".Сви присутни посетиоци имали су прилику да уживају у зимским чаролијама на Тргу у Бачу уз разноврсне дечије радионице и топло освежење.\nRead more about НОВОГОДИШЊЕ ЗАГРЕВАЊЕ\n50. MEĐUNARODNI SAJAM TURIZMA - NOVI SAD\nTuristička organizacija opštine Bač učestvovala je na jubilarnom 50.međunarodnom sajmu turizma u Novom Sadu , koji se ove godine održavao od 05. do 08. oktobra 2017. godine.\nTuristička ponuda opštine Bač predstavljena je u okviru zajedničkog izložbenog prostora Turističke organizacije Vojvodine.\nOvogodišnjoj ponudi Sajma turizma doprinele su stručne međunarodne konferencije, degustacije vina i gastronomskih specijaliteta, predstavljanje turističkih ponuda iz inostranstva, kao i izložba „Putevima rimskih imperatora“, koja je prvi put predstavljena široj javnosti u Srbiji.\nRead more about 50. MEĐUNARODNI SAJAM TURIZMA - NOVI SAD\nУ Бачу ће се од 22. до 24. септебра одржати 14. по реду манифестација Дани Бача- Дани Европске баштине.\nЗа први дан манифестације планиран је округли сто на тему Одрживи рурални развој кроз сарадњу на локалном нивоу.\nДругог дана манифестације предвиђен је програм на\nБачкој Тврђави са почетком у 14:00 часова, где ће се и уручити повеље резервата биосфере "Бачко Подунавље" а затим ће уследити садржаји за све узрасте, етно сабор, витешке игре, забавни програм и друго а који ће се завршити у касним вечерњим часовима коцертом групе Tropico и традиционалним ватрометом.\nBAČKI KOTLIĆ 2017\nU subotu,19.avgusta u gradskom parku u Baču,sa početkom u 17:00 časova, održaće se tradicionalna manifestacija "BAČKI KOTLIĆ 2017" ,takmičenje u kuvanju ribljeg paprikaša. Ova manifesatcija je godinama unazad jedna od najvećih i najposećenijih u našoj opštini, a uvek joj se iznova raduju kako takmičari tako i posetioci a ove godine će se održati 14. put.\nTakmičari i posetioci ,pored takmičenja , uživaće u bogatom kulturno-zabavnom programu uz promotivne cene pića.\nRead more about BAČKI KOTLIĆ 2017\nZAVRŠEN "VIP BEACH MASTERS 2017"\nU nedelju , 16. 07. , završen je 3. turnir jubilarnog 10."VIP BEACH MASTERS 2017" i 6. "VIP Beach Volley" lige-prvenstva Srbije u odbojci na pesku koji je održan na terenima jezera Provala. Na turiniru su učestvovale 24 ekipe , dok su u ovoj sezoni titulu pobednika osvojili Lazar Kolarić i Đorđe Klašnić.\nPobednici su u finalu savladali Stefana Bastu i Miljana Kikovića sa 2:0, po setovima 21:17 i 21:16, posle 40 minuta igre.\nRead more about ZAVRŠEN "VIP BEACH MASTERS 2017"\nKulturno istorijsko nasleđe opštine Bač


eKapija | Oglasni portal KupujemProdajem obeležio 10 godina poslovanja - Za deceniju prodato 4,75 miliona stvari\nIzvor: eKapija | Utorak, 03.10.2017.| 08:37\nOglasni portal KupujemProdajem obeležio 10 godina poslovanja - Za deceniju prodato 4,75 miliona stvari\nBojan Leković i ambasador Holandije u Srbiji, Henk van den Dol\nViše od 50 miliona postavljenih oglasa, preko milion registrovanih korisnika, te više od 12 milijardi pregledanih stranica, neka su od važnijih dostignuća koje je za prvih 10 godina zabeležio oglasni portal KupujemProdajem.\n- Svu zahvalnost dugujemo našim korisnicima. Mi smo im obezbedili alat, platformu za trgovinu, a oni su nam svojim mnogobrojnim aktivnostima i međusobnim interakcijama pomogli da izgradimo najveće online tržište u Srbiji - izjavio je povodom jubileja Bojan Leković, osnivač i direktor portala.\nTokom jedne decenije, preko KupujemProdajem prodato je 4,75 miliona stvari, ukupne vrednosti od 630 mil EUR. Među njima je, između ostalih, 710 hiljada mobilnih telefona, 570 hiljada računara, sedam hiljada nekretnina, 35 hiljada automobila, 360 hiljada automobilskih delova i opreme, 21 hiljada traktora, te 205 hiljada muzičkih instrumenata.\n- Nastavićemo da zajedno sa korisnicima gradimo online infrastrukturu za trgovinu u našoj zemlji. Mislimo da je to veoma važno, jer takva infrastruktura svakom građaninu i malom biznisu daje šansu da trguje, da ponudi svoj proizvod, odnosno da brzo i jednostavno pronađe i kupi sve što mu treba. Nastavićemo i sa inovativnim funkcionalnim i tehnološkim unapređenjima portala, i to na način koji neće opterećivati naše korisnike i koji će biti potpuno u skladu sa njihovim realnim potrebama - dodao je Leković.\nHenk van den Dol


ŠILJA PROFESSIONAL | | Opremanje dečijih igraonica i igrališta | Stražilovska 7, Vinča Beograd | 011info.com\nAdresa: Stražilovska 7, Vinča\nTelefon: 064/079-8079, 064/072-8072\nMi smo firma koja se bavi opremanjem dečijih igraonica (kafica za roditelje u igraonici) i raznog nameštaja za decu i odrasle: kuhinjica, radionica, cipelarnika, stolova, zidova za penjanje, penjalica, tobogana, bebi bazena sa lopticama, raznih prepreka pravilnih i nepravilnih oblika od sunđera.\nTakođe izrađujemo i mini kućne igraonice sa ili bez tapaciranih zidnih i podnih površina.\nNudimo bogat asortiman proizvoda, oslikavanje zidova i scenografiju, pristojne cene za sve kupce i pre svega nam je najbitnije da sve to bude bezbedno za mališane. Naš tim stručnih i mladih ljudi zajedno sa dizajnerom ce omogućiti da vaša igraonica bude izrađena od bezbednih i kvalitetnih materijala jednostavnih za održavanje, sa odabirom boja po vašoj\nželji (preko 20 boja u ponudi).\nPerfektno poznavanje ovog posla nam pruža da vašu igraonicu opremimo i osposobimo za rad u vrlo kratkom roku. Na sve naše proizvode dobijate garanciju od 16 meseci koja se uvažava po završetku radova u prostoru.\nIgraonice koje mi opremamo su neverovatno zanimljive mališanima, jer su bogate preprekama i atraktivno uklopljene vama odabranim bojama.\nPo pozivu naručioca i uzetih dimenzija prostora (besplatan dolazak+ 3D projekat), dizajner radi projekat u 3D-u koji dobijate u roku od 48 sati na vašu e-mail adresu kako bi ste imali cistu verziju izgleda vašeg opremljenog\nprostora, ujedno sa cenovnikom. Po sklopu dogovora sa kupcem i potpisivanja ugovora počinjemo sa radom, svaka igraonica se radi namenski prema prostoru ne postoje dve iste.\nMaterijali koje koristimo za izradu su jako kvalitetni i skoro otporni na habanje.\nPlatna poseduju fabricku garanciju i ekološki su čisti za vaše mališane.\nTakođe se bavimo i ozbiljnijim projektima za tržne centre, igraonice na otvorenom a i jedan od primera je dečija igraonica 'Zamak' na keju u Zemunu.\nKoja ima od 3 do 5 nivoa mestimično njena kvadratura je preko 160 m2 obezbeđenog prostora za igru najmlađima, posetite je i uverite se u naš kvalitet.


Ako ste zaboravili lozinku, kliknite OVDE :) Zapamti Forum Opšti Forumi Aktuelnosti Svet + Postavi novu temu Strana 19 od 606 Prva ... 9 15 16 17 18 19 20 21 22 23 29 69 119 519 ... Poslednja Skoči na stranu: Prikaz tema 361 do 380 od 12104 SvetIspod cete naci listu vezanu za Svet forum na SerbianForum.org. Svet Alati foruma Postavi novu temu…\nPogledaj glavni forum Pretraži ovaj forum Prikaži teme Prikaži postove Napredna Pretraga Teme u forumu » Izdvojene Teme Sukobi u Siriji Odgovora: 295 Pregleda: 22.424 Početo od sendi, 30-10-2011 00:42 30 Strane • 1 2 3 ... 30 Poslednji post: crvendac_011 - 14-05-2013, 19:34 LIBIJA - Sve vijesti hronološki ovde Odgovora: 581 Pregleda: 45.494 Početo od PYC, 18-02-2011 23:43 59 Strane • 1 2 3 ... 59 Poslednji post: Black Predator - 03-01-2013, 17:11 Protesti u Egiptu Odgovora: 29 Pregleda: 6.597 Početo od Black Predator, 22-11-2012 20:32 3 Strane • 1 2 3 Poslednji post: Black Predator - 02-01-2013, 20:40 Sukobi Izraela i Palestine Odgovora: 34 Pregleda: 8.973 Početo od Black Predator, 18-11-2012 08:29 4 Strane • 1 2 3 ... 4 Poslednji post: Black Predator - 02-01-2013, 09:04 » Ostale Teme Priznala da je ubila svoja 3 deteta Odgovora: 0 Pregleda: 53 Početo od Black Predator, 12-12-2012 19:24 Poslednji post: Black Predator - 12-12-2012, 19:24 Istanbul: Policajac ubijen na trgu Odgovora: 0 Pregleda: 45 Početo od Black Predator, 12-12-2012 12:20 Poslednji post: Black Predator - 12-12-2012, 12:20 Britanija etnički sve raznovrsnija Odgovora: 0 Pregleda: 40 Početo od Black Predator, 12-12-2012 12:18 Poslednji post: Black Predator - 12-12-2012, 12:18 Uskoro o povlačenju SAD iz Kabula Odgovora: 0 Pregleda: 44 Početo od Black Predator, 12-12-2012 12:09 Poslednji post: Black Predator - 12-12-2012, 12:09 SAD: Ubijeno troje u tržnom centru Odgovora: 0 Pregleda: 57 Početo od Black Predator, 12-12-2012 11:39 Poslednji post: Black Predator - 12-12-2012, 11:39 Jak zemljotres pogodio Kostariku Odgovora: 0 Pregleda: 52 Početo od Black Predator, 12-12-2012 11:33 Poslednji post: Black Predator - 12-12-2012, 11:33 Putin: Rusija da ostane ruska Odgovora: 0 Pregleda: 54 Početo od Black Predator, 12-12-2012 11:29 Poslednji post: Black Predator - 12-12-2012, 11:29 Urugvaj: Legalizovan gej brak Odgovora: 0 Pregleda: 54 Početo od Black Predator, 12-12-2012 11:23 Poslednji post: Black Predator - 12-12-2012, 11:23 Snažan zemljotres u Indoneziji Odgovora: 0 Pregleda: 62 Početo od Black Predator, 10-12-2012 19:55 Poslednji post: Black Predator - 10-12-2012, 19:55 Olujno nevreme i poplave u Izmiru Odgovora: 0 Pregleda: 31 Početo od Black Predator, 10-12-2012 19:33 Poslednji post: Black Predator - 10-12-2012, 19:33 SAD: Sedmogodišnjak u oružanoj pljački Odgovora: 0 Pregleda: 27 Početo od Black Predator, 10-12-2012 19:26 Poslednji post: Black Predator - 10-12-2012, 19:26 Španija: Pais traži pomoć vlade Odgovora: 0 Pregleda: 44 Početo od Black Predator, 10-12-2012 19:22 Poslednji post: Black Predator - 10-12-2012, 19:22 Medvedev: Bezbednjaci su budale Odgovora: 0 Pregleda: 47 Početo od Black Predator, 10-12-2012 19:14 Poslednji post: Black Predator - 10-12-2012, 19:14 Moguć prekid najma kosmodroma Rusima Odgovora: 0 Pregleda: 45 Početo od Black Predator, 10-12-2012 11:05 Poslednji post: Black Predator - 10-12-2012, 11:05 Tibet: Spalila se tinejdžerka Odgovora: 0 Pregleda: 38 Početo od Black Predator, 10-12-2012 11:03 Poslednji post: Black Predator - 10-12-2012, 11:03 Italija se priprema za izbore Odgovora: 0 Pregleda: 42 Početo od Black Predator, 10-12-2012 10:59 Poslednji post: Black Predator - 10-12-2012, 10:59 Filipini: Posle tajfuna, zemljotres Odgovora: 0 Pregleda: 39 Početo od Black Predator, 10-12-2012 10:55 Poslednji post: Black Predator - 10-12-2012, 10:55 EU prima Nobela za mir Odgovora: 0 Pregleda: 36 Početo od Black Predator, 10-12-2012 10:53 Poslednji post: Black Predator - 10-12-2012, 10:53 Šestoro mrtvih u napadu talibana Odgovora: 0 Pregleda: 54 Početo od Black Predator, 10-12-2012 10:48 Poslednji post: Black Predator - 10-12-2012, 10:48 Podrška SAD borbi protiv korupcije Odgovora: 0 Pregleda: 52 Početo od Black Predator, 10-12-2012 10:45 Poslednji post: Black Predator - 10-12-2012, 10:45 + Postavi novu temu Strana 19 od 606 Prva ... 9 15 16 17 18 19 20 21 22 23 29 69 119 519 ... Poslednja Skoči na stranu: Informacije Foruma i opcije Moderatori ovog foruma Black Predator Opcije prikaza tema Prikaži teme iz... Zadnji dan Poslednja 2 Dana Zadnje godine Zadnjih 10 Dana Zadnje 2 nedelje Zadnji mesec Zadnjih 45 Dana Poslednja 2 Meseca Zadnjih 75 Dana Zadnjih 100 Dana Zadnje godine Početka Koristite ove alate da ograničite prikaz tema na novije od unetog vremena. Teme sortirane po: Naslov teme Vreme zadnjeg posta Vreme započinjanja teme Broj odgovora Broj pregleda Temu Započeo Rejting teme Dozvoljava vam da odaberete frazu po kojoj će se teme sortirati. Poređaj teme u... Rastući Opadajući Napomena: kada sortirate po datumu, 'opadajući redosled' će pokazati prvo novije rezultate. Legenda Ikona Novi postovi Nema novih postova Vruća tema sa novim postovima Vruća tema bez novih postova Tema je zatvorena Tema sadrži Vaše postove Pravila postovanja Vi ne možete da započinjete nove teme Vi ne možete da odgovarate na postove Vi ne možete da kačite priloge Vi ne možete da menjate svoje postove BB kod je dozvoljen Smajliji su dozvoljeni [IMG] kod je dozvoljen HTML kod je onemogućen Pravila foruma » Statistika Članova: 578.763\nPostova: 1.073.382 Kontaktirajte nas SerbianForum.org Na vrh -- English (US) -- Srpski Pravila Foruma - Uslovi Korištenja - Politika Privatnosti - Marketing - DMCA Vremenska Zona je GMT +2. Trenutno je 08:54.


Saopštenje: Konferencija “Kodifikacija građanskog prava u Crnoj Gori”\nDatum objave: 29.03.2017 10:51 | Autor: Lj.J.\nMinistarstvo pravde Crne Gore i Crnogorska akademija nauka i umjetnosti, u saradnji sa AIRE centrom iz Londona, organizovale su danas konferenciju na temu “Kodifikacija građanskog prava u Crnoj Gori”, u hotelu Hilton u Podgorici.\nKonferencija je organizovana pod pokroviteljstvom ambasade Ujedinjenog Kraljevstva Velike Britanije i Sjeverne Irske u Crnoj Gori.\nJedan od atributa crnogorskog pravnog poretka jeste da građansko pravo u Crnoj Gori nije kodifikovano u građanski zakonik, za razliku od nekih drugih država koje, kao i Crna Gora, slijede tradiciju evropskog kontinentalnog prava, poput Francuske, Austrije, Njemačke, Švajcarske, Italije, Holandije, Mađarske, Poljske, Češke, Ukrajine ili Ruske Federacije, koje su se opredijelile za građanskopravnu kodifikaciju.\nIstorijski gledano, društveni kontekst država koje su kodifikacijom težile zaokružiti svoje građansko pravo upućivao je, inter alia, na potrebu izgradnje ili jačanja nacionalnog jedinstva, integriteta države i društva, ali i na potrebu ekonomske valorizacije društva kroz privredni razvoj i, s tim u vezi, na razloge jačanja pravne sigurnosti. U tom istorijskom kontekstu, na skali civilizacijskih vrijednosti Evrope, nimalo ne zaostaje Opšti imovinski zakonik za Knjaževinu Crnu Goru iz 1888. godine pravnika, pravnog istoričara, enciklopediste, etnografa i sociologa Valtazara Bogišića.\nOd tog vremena pa sve do danas, Crna Gora nije izvršila kodifikaciju građanskog prava.\nDruštveni trenutak u Crnoj Gori danas, pored takozvanih tradicionalnih razloga za građanskopravnu kodifikaciju, uvodi na scenu i dva nova elementa.\nPrvi element je imperativ usaglašavanja crnogorskih propisa i pravne prakse sa evropskom pravnom tekovinom (acquis communautaire), s jedne strane, i praksom Evropskog suda za ljudska prava, s druge strane, koji svojom nadzakonskom pravnom snagom dominantno usmjeravaju crnogorski pravni poredak.\nDrugi element o kome treba voditi računa jeste nastojanje unutar same Evropske unije za što većim stepenom harmonizacije građanskog prava, posebno ugovornog prava i odštetnog prava.\nStoga, konferencija je imala za cilj, između ostalog, i da preporuči pažnji razmišljanje o potrebi formiranja nacionalne komisije, koja bi, po ugledu na naše evropsko okruženje, temeljito, sveobuhvatno, studiozno i dugoročno poradila na stvaranju osnova za kodifikaciju crnogorskog građanskog prava. Prema mišljenju eminentnih pravnika, prednosti građanskopravne kodifikacije značajno premašuju eventualne nedostatke, a prednosti jesu: koncentrisana razrada ustavnih načela građanskog prava; veća pristupačnost i lakša preglednost rješenja kada su na jednom mjestu nego onda kad su rasuta u različitim zakonima; uklanjanje tokom objedinjenog regulisanja postojećih nejasnoća, praznina i protivriječnosti i predupređivanje njihovog pojavljivanja, kao i potrebe za usklađivanjem; formiranje opštih pravnih normi, važećih za sve ili niz djelova, pošteđenost od ponavljanja istih normi svuda tamo gdje su relevantne; bolja vidljivost načela koja prožimaju niz djelova, kao i bolja preglednost toga gdje, u kojim djelovima i kakva su odstupanja od načela potrebna; stvaranje opšteg okvira i oslonih tačaka za posebno zakonodavstvo.\nU uvodnom obraćanju prisutnima su se obratili potpredsjednik Vlade za politički sistem, unutrašnju i vanjsku politiku i ministar pravde Zoran Pažin, britanski ambasador u Crnoj Gori Ian Viting, predsjednik Crnogorske akademije nauka i umjetnosti Dragan Vukčević i programska menadžerka za Zapadni Balkan u AIRE centru iz Londona Biljana Braithwaite.\nKonferencija je okupila kako teoretičare, tako i praktičare, a među njima sudije, advokate, profesore sa pravnih fakulteta, predstavnike zakonodavne vlasti i ugledne pravnike.\nFotografije: Konferencija Kodifikacija građanskog prava u Crnoj Gori - FOTO\nVideo: PPV i ministar pravde Zoran Pazin - OBRAĆANJE\nVideo: Programska menadžerka za Zapadni Balkan u AIRE centru iz Londona Biljana Braithwaite - OBRAĆANJE\nVideo: Predsjednik CANU Dragan Vukcevic - OBRAĆANJE\nVideo: Konferencija Kodifikacija gradjanskog prava u Crnoj Gori - KADROVI\nVideo: Ambasador Velike Britanije Jan Viting - OBRAĆANJE


Jukić: Nisam imao nikakav kontakt sa Zrinjskim, to su nagađanja i izmišljotine - BiH Vijesti\nNaslovnica SPORT Jukić: Nisam imao nikakav kontakt sa Zrinjskim, to su nagađanja i izmišljotine\nJukić: Nisam imao nikakav kontakt sa Zrinjskim, to su nagađanja i izmišljotine\nSezona Premijer lige BiH tek je završena, a pripreme za sljedeću već su krenule. Klubovi već uvelike rade na preslagivanjima unutar kadrova svojih ekipa, a među navijačima i medijima krenula su i ‘razbacivanja s imenima’.\nTako se u kontekstu pojačanja Zrinjskog na navijačkim forumima, ali u medijima spominje ime igrača Sarajeva Ivana Jukića, piše Hercegovina.info.\nNo, kako je sam igrač potvrdio od toga za sada nema ništa.\n“To su nagađanja i izmišljotine. Mogu reći kako nisam imao nikakav kontakt sa Zrinjskim. Ja sam igrač FK Sarajevo, imam ugovor još godinu dana i mogu pričati samo o Sarajevu. Hoće li u bližoj ili daljoj budućnosti doći do nekog transfera, to ćemo vidjeti”, kaže Jukić za Hercegovina.info.\n“Ženim se ovaj tjedan. Ima puno obaveza oko organizacije svega. Zaista nemam vremena misliti trenutno o nogometu”, kazao nam je Ivan Jukić.\nSigurno je kako bi i klub i navijači Zrinjskog željeli vidjeti jednog ovakvog igrača u svojim redovima, no od toga za sada nema ništa.\nPrethodni članakUpriličen prijem za najuspješnije učenike Druge gimnazije\nNaredni članakNa sjednici Skupštine KS 17-og juna, razrješenje stare i imenovanje nove ministrice pravde i uprave


Odabrani finalisti prvog dela DBA takmičenja barmena za koktel na bazi viskija | Vesti | Delta DMD\nPočetna > Vesti > Odabrani finalisti prvog dela DBA...\nOdabrani finalisti prvog dela DBA takmičenja barmena za koktel na bazi viskija\nFinalisti prvog dela takmičenja na bazi viskija, koji su napravili koktel u skladu sa smernicama (Highball koktel na bazi Johnnie Walker viskija, sa sodom ili gaziranim pićem, bez homemade sastojaka, sa datim nazivom koktela i kratkim opisom odakle je došla inspiracija i hashtagovima) bez ikakvog posebnog rangiranja su:\nMiloš Janković – koktel Chili Bitters Highball\nNikola Milosavljević – koktel Rose Label\nMilica Savić – koktel Three pine needles\nNikola Nikolić – koktel Saint Nikola’s\nZoran Budimirović – koktel John Snow\nSvi prijavljeni će biti kontaktirani od strane dela žirija (Vukašina i Miloša) kako bi dobili jasan feedback o koktelu sa kojem su se prijavili i predlozima za poboljšanje. Svi takmičari iz prvog dela takmičenja se mogu ponovo prijaviti za drugi deo takmičenja gde će se praviti koktel na bazi džina.\nDiageo Bar Akademija takmičenje se održava u dva talasa (viski i džin), a takmičari imaju priliku da se takmiče u oba dela takmičenja ili samo u jednom delu po izboru i to pravljenjem koktela na bazi Johnnie Walker viskija ili džina po izboru iz Diageo portfolija (Gordon's, Tanqueray ili Tanqueray TEN).\nPo 5 finalista iz oba dela takmičenja, imaće priliku da se takmiče uživo na nacionalnom takmičenju u maju, a pobednik će predstavljati našu zemlju na internacionalnom takmičenju početkom juna u Bukureštu.\nGlavna nagrada internacionalnog takmičenja je VIP pozivnica za World Class takmičenja barmena, prve tri internacionalne nagrade su put u Škotsku i poseta novootvorenoj ambasadi Johnnie Walker viskija, dok nacionalni pobednik dobija personalizovanu flašu Johnnie Walker Blue Label viskija i predstavlja Srbiju na međunarodnom finalu, gde se takmiči sa ostalih 8 zemalja (Rumunija, Bugarska, Kipar, Ukrajina, Belorusija, Kazakhstan, Uzbekistan, Kirgistan).


Igokea u Laktašima u nedjelju dočekuje Crvenu zvezdu Igokea u Laktašima u nedjelju dočekuje Crvenu zvezdu\nObjavljeno: 6. 2. 2016 u 09:20h\nPredstojeće 23. kolo ABA lige moglo bi dati mnoge odgovore što se opstanka tiče, ali i borbe za drugu poziciju koja donosi prednost domaćeg terena, a u centru pažnje će biti nedjeljni okršaj u Laktašima (17), gdje će Igokea ugostiti Crvene zvezdu.\nU prvom dijelu sezone “Igosi” su šokirali Zvezdu u Pioniru (87:81), a nova pobjeda protiv evroligaške ekipe bi bila vrijedna opstanka. S druge strane, Zvezda vodi veliku bitku sa Cedevitom oko drugog mjesta i može se reći da se i gosti nalaze pod imperativom pobjede.\n“Zvezda je favorit. Radi se o ekipi koja sjajno igra na dva fronta. Ipak, smtram da nema nepobjedivih. Oni dolaze nakon teškog gostovanja u Turskoj i u njihovom umoru vidimo šansu da napravimo iznenađenje”, kaže Dragan Bajić, trener bh. prvaka.\nMeč loptu u subotu ima i Partizan. Eventualni trijumf nad Zadrom u “Pioniru” “crno-bijelima” bi garantirao opstanak u društvu najboljih.\nTrener Partizana Aleksandar Džikić je upozorio da neće sve zavisiti od njegove ekipe, koja je u prvom dijelu sezone izgubila od Zadrana.\n“Zadar je ekipa koja atletski spada u sam vrh lige, to je ekipa u kojoj su pola tima vrhunske atlete. Za razliku od ove četiri utakmice koje sam do sad vodio, imaćemo prilike da igramo protiv drugačije ekipe. Sada ćemo igrati sa brzim, visokim momcima, to će zahtevati određene adaptacije da bi rezultat bio povoljan”, rekao je trener Partizana.\nU prošlom kolu su izgubili od Budućnosti, a Džikić je istakao da nije nezadovoljan tom utakmicom.\n“Nijednu utakmicu ja ne predstavljam kao pitanje života i smrti, jer ćeš onda mnogo puta biti mrtav tokom sezone. To je iza nas, greške hoćemo da prepoznamo, priznamo i da na njima radimo da se ne bi ponavljale”, podvukao je Džikić.\nVeoma važne duele će odigrati još Sutjeska i Krka, te Metalac i Tajfun. Vodeća Budućnost gostuje kod MZT-a, a Cedevita ide na teško gostovanje kod Olimpije.\nParovi 23. kolo, subota: Sutjeska – Krka (17.00), Metalac – Tajfun (19.00), Partizan – Zadar (21.00), nedjelja: Igokea – Crvena zvezda (17.00), Cibona – Mega Leks (19.00), Olimpija – Cedevita (21.00), ponedjeljak: MZT – Budućnost (21.00).\n1. Budućnost 22 20 2 1702:1472 42\n2. Crvena zvezda 22 16 6 1705:1529 38\n7. MZT 22 9 13 1588:1593 31\n8. Olimpija 22 9 13 1577:1597 31\n10. Partizan 22 9 13 1606:1654 31\n12. Metalac 22 8 14 1558:1664 30


Elektronski registar za rak omogućiće da se u liječenje uključe ljekari iz Evrope | Analitika - Informativni Portal\nU Podgorici organizovan sastanak mreže Jugoistočne Evrope za radiologiju i onkologiju\nElektronski registar za rak omogućiće da se u liječenje uključe ljekari iz Evrope\nFormiranje kliničke mreže nije samo povezivanje onkologa regiona, već je cilj da se ojača infrastruktura. Zato što je bitno da se povežu onkološke institucije, ne samo sa ovim institutom, nego i evropskim onkološkim institucijama - kazala je Sanja Damjanović\nObjavljeno: 08. 09. 2018 - 06:25 Promjenite veličinu teksta: A A A\nMinistarka nauke Sanja Damjanović saopštila je da će početkom ove godine naša zemlja dobiti prvi milion eura što će značiti i početak druge pripremne faze projekta Međunarodnog instituta za održive tehnologije na prostoru Jugoistočne Evrope, a koja podrazumijeva izradu detaljnog tehničkog projekta, i to u CERN-u. Na svečanom otvaranju sastanka mreže Jugoistočne Evrope za radiologiju i onkologiju, koji organizuje Klinički centar Crne Gore, u saradnji sa Ministarstvom nauke, ministarka Damjanović je naglasila da je jačanje infrastrukture Instuituta ključna, kao i realizacija elektronskog registra za kancer. - To znači da će jednog pacijenta istovremeno gledati onkolozi iz različitih dijelova Evrope i cilj je da napravimo međunarodni odbor.\nPacijenta više neće gledati dva oka već onkolozi iz cijele Evrope – kazala je Damjanović. Prema njenim riječima, formiranje kliničke mreže naročito je značajno u kontekstu uspostavljanja Međunarodnog instituta, odnosno Hadronske kancer terapije sa istraživanjima iz biomedicine. - Klinička mreža će radiolozima i onkolozima širom regiona omogućiti da se međusobno povežu, ostvare kontakte sa kolegama u Institutu, kao i drugim renomiranim evropskim centrima i bolnicama – kazala je Damjanović novinarima nakon svečanog otvaranja.\nOvo, kako je objasnila nije samo povezivanje onkologa regiona, već je cilj da se ojača infrastruktura. - Zato što je bitno da se povežu onkološke institucije, ne samo sa ovim institutom, nego i evropskim onkološkim institucijama - istakla je Damjanović. Direktor Kliničkog centra Jevto Eraković u uvodnom izlaganju je govorio o projektu Telemedicine, koji je pokrenut ove godine i koji elektronski povezuje najveću medicinsku instituciju u našoj zemlji sa ostalim zdravstvenim ustanovama. - Sve državne institucije su u obavezi da podrže ovakav projekat i čim se ukazala prilika da Klinički centar pruži podršku, nijesmo se dvoumili.\nDrago nam je što naši onkolozi imaju priliku da razmijene iskustva sa vodećim ekspertima i kolegama iz Jugoistočne Evrope, jer krajnji cilj ovog sastanka jeste formiranje onkološke mreže Jugoistočne Evrope i voljeli bismo da sjedište bude upravo u Kliničkom centru – istakao je direktor dr Eraković.\nPodgorica će biti regionalni dijagnostički centar\nUprava glavnog grada počastvovana je što je baš Podgorica izabrana da bude regionalni dijagnostički i istraživački centar, saopštio je gradonačelnik Ivan Vuković, ističući da će nastojati da gradska uprava bude što bolji partner u svakoj od faza realizacije tog važnog projekta. Na sastanku sa švajcarskom delegacijom predstavnika Swiss Continence Fondacije, predvođene predsjednikom Fondacije i šefom katedre za neuro-urologiju na Univerzitetu u Cirihu i Univerziteteskoj bolnici Balgrist Tomasom Keslerom rekao je da je čast što je Podgorica odabrana za centar.\n- Projekat bi podrazumijevao formiranje dijagnostičkog centra u Crnoj Gori, koji bi uključivao i projekte edukacije namijenjene zdravstvenim radnicima na osnovu najsavremenijih naučnih i obrazovnih dostignuća - istakao je profesor Kesler. Budući da se radi o veoma zahtjevom projektu on će biti realizovan fazno, a za dalji nastavak planiranja neophodno je naći adekvatnu lokaciju za infrastrukturni dio projekta, odnosno za zgradu. Glavni grad je, kako je saopšteno, predočio koje su to raspoložive lokacije koje bi odgovarale toj namjeni. U skladu sa nadležnostima ponuđene su i sve olakšice koje se odnose na dobijanje neophodne dokumentacije za gradnju, uz napomenu da, kao partner u projektu, glavni grad zauzvrat ne očekuje nikakvu finansijsku kompenzaciju.\n05. 07. 2019 - 07:28\nSve pohvale za ovu ministraku i rezultate koje postiže za Crnu Goru.


Hadžikadunić: Zašto je Milanović opsjednut BiH i nacionalnim temama | Kosova.info\nDom|Najnovije|Hadžikadunić: Zašto je Milanović opsjednut BiH i nacionalnim temama\nDiplomata i doktor iz oblasti međunarodnih odnosa Emir Hadžikadunić u razgovoru za Klix.ba analizirao je politički profil predsjednika Hrvatske Zorana Milanovića, koji svojim izjavama intrigira, ali i provocira javnost kako u Hrvatskoj tako i u Bosni i Hercegovini.Analiza političkog profila Zorana Milanovića nameće se nužna pojava u jeku njegove političke opsjednutosti Bosnom i Hercegovinom, a posebno unutrašnjim uređenjem naše zemlje.\nProfesor Hadžikadunić govori o tome zašto je Milanović toliko opsjednut nacionalnim temama.\n“Matrica ponašanja političara poput Zorana Milanovića identična je širom Evrope – populističke izjave, pretjerana medijska pažnja, navodna zaštita nacionalnih interesa, suverenistička politika… Zato je i Milanović toliko opsjednut nacionalnim temama, a njegov vokabular prožet ‘izdajom’ nacionalnih interesa ili argumentacijom ad hominem”, kaže naš sagovornik.\nHadžikadunić naglašava da je riječ o istoj desničarskoj matrici širom Evrope.\n“Milanović ismijava liberalne evropske vrijednosti, principe solidarnosti, evropske fondove, dok integrativnu političku kulturu doživljava kao strano tijelo. Euroatlantski poredak kolektivne sigurnosti za njega više nema vrijednosni, nego samo interesni karakter. U pravilu, takvi političari su rusofili. Pokazuju više razumjevanja za Rusku Federaciju nego za slobodu ili pravo Ukrajine, Švedske ili Finske da izaberu svog strateškog saveznika”, kaže Hadžikadunić.\nMilanović tako postaje remetilački faktor za liberalni poredak koji je održao mir u Evropi od završetka Drugog svjetskog rata, čime potvrđuje tezu da on nema većeg neprijatelja od samoga sebe.\nIpak, postavlja se pitanje kako objasniti njegovu nadmenu politiku naspram BiH?\n“Od svog političkog konvertiranja, Milanović vodi dosljednu politiku. Bosnu i Hercegovinu tretira više kao objekat, a manje kao subjekat međunarodnih odnosa. U rivalstvu sa ‘političkim Sarajevom’, poput Dragana Čovića, računa na podršku Milorada Dodika, Viktora Orbana ili Vladimira Putina. Ali nije Milanović toliko jak da radi što želi. Niti je BiH toliko slaba da trpi što bi inače morala da hrvatskog predsjednika drugačije tretiraju u Briselu i Washingtonu. Milanović zapravo kopira Dodika i Orbana vjerujući da će jezikom njihovog primordijalnog nacionalizma lakše izboriti svoj drugi predsjednički mandat. Orbana čak neće pretjerano kritizirati kad isti iznosi komentare na štetu Hrvatske. Ali će populistički ismijavati sve ono što čine evropski ili američki medijatori u BiH”, naglašava Hadžikadunić.\nMilanović bi tako naše unutrašnje probleme radije rješavao plemenski. Zato insistira na posredovanju Zagreba, Beograda i Ankare, a ne Washingtona i Brisela.\n“Tu balkansku trilateralu doživljava kao nužni faktor balansa ili statusa quo unutar BiH, a euroatlanskom bloku prijeti vlastitim neposluhom koji podriva kolektivnu sigurnost. Po svom političkom karakteru, Milanović nije političar dijaloga, nego sukoba. On kao da živi za trenutak da ponizi BiH u svakoj prilici i čuje aplauz svoje ostrašćene publike. Njega pretjerano ne zanima sva složenost izbornog zakonodavstva BiH, slučaj Sejdić-Finci i ostali, i nije voljan saslušati drugu stranu. Zato njegov nadmen odnos, pogled s visoka i velika želja da medije iskoristi za vlastitu promociju neće biti od pomoći nikome u BiH, uključujući HDZ BiH”, poručuje naš sagovornik.\nTakav pristup i politika u konačnici mogu voditi samo daljim podjelama.\n“Politika nacionalnog interesa kao dominantne kategorije koja oblikuje ponašanja subjekata u međunarodnim odnosima ima za posljedicu podjele, sigurnosne dileme i na koncu ratove. Možda Milanović nije toliko svjestan, ali njegova suverenistička sklonost sugeriše logikom političkog realizma pojavu novog anarhičnog poretka u Evropi s više međusobno suprotstavljenih polova, sfera interesa, koji održavaju mir samo politikom balansa sile. Nije nepoznato iz historijskog ugla kako je multipolarna Evropa završila u prošlosti. Liberalna, zelena, socijaldemokratska, demokrišćanska, ukratko većinska Evropa ne želi povratak u prošlost. Ona želi jake institucije, vladavinu prava, kolektivnu sigurnost, nastavak integrativne političke kulture, kakvu nudi euroatlantski poredak. Zato je Milanović na margini evropske politike i tamo će vjerovatno ostati”, zaključuje Hadžikadunić.\nAlbanija: Kosovski autobus sa 80 putnika imao saobraćajnu u Valjoni


Nevreme pogodilo Prespu, NEMA STRUJE | Mondo Portal\n13. avgust, 11:31\nNevreme pogodilo Prespu, NEMA STRUJE 2 Podeli Podeli na facebook Podeli na twitter Podeli na viber Pošalji na mail\n11.07.2019. / 08:00\nIzvor Tanjug 11.07.2019. / 08:00\nJako nevreme praćeno vetrom i gradom zahvatilo je dolinu Prespe, a pričinjena je i velika materijalna šteta i brojna sela su ostala bez struje.\nGradonačelnik opštine Resen Živko Gošarevski rekao je sinoć da ovakvo nevreme građani Prespanske doline ne pamte, prenosi MIA.\n"Neka sela su odsečena jer je drveće palo na puteve, otkinuti krovovi nakućama, srušene bandera. Pojedina sela nemaju struju, ali najvažnije je da nema povređenih", rekao je Gošarevski.\nNevreme je trajalo oko pola sata i uništilo poljoprivredna dobra, a najveću štetu pretrpela su pogranična sela Štrbovo, Nakolec, Krani i Ljubojno.\nPrema rečima Gošarevskog lokalne službe su na terenu, a o šteti su obaveštene nacionalne institucije i resorna ministarstva.\n12.07.2019. / 06:12\nStvarno ne znam gde se nalazi ali po prezimenu mislim da bi trebalo da bude u s.Makedoniji???\nГде се налази ово место?


Luka nema tremu, evo šta se promenilo u reprezentaciji Srbije! - Sportske.net\nLuka nema tremu, evo šta se promenilo u reprezentaciji Srbije!\nNastasić se fenomenalno oseća, Tumba je zaslužan za to!Srbijo, ne brini, imaš ''super tipa'' za selektora! A kad to kaže takva legenda...Sa Sadikom i Gigićem na Mančester, ili će Partizan dovesti još jednog špica?Tumbaković realan, nismo više "evropski Brazilci"!Veliko interesovanje za duel "Orlova" i Portugalije!\n"Iskren da budem, nisam se iznenadio. Očeklivao sam poziv. Usledio je, pričali smo, bilo je dosta pozitivno. Ja sa njima nikad nisam radio i ne mogu generalno da pričam nešto na tu temu, ali, eto, imaću priliku da sarađujem sada. Nadam se da će biti sve u redu", naveo je vezista.\n"Treba zaustaviti ceo kolektiv. Ako bude tako, onda ćemo moći nešto da uradimo. Da probamo da uništimo njihovu igru, ali s druge strane da se nametnemo našom igrom. Biće teško, oni su aktuelni evropski prvaci i osvajači Lige nacija, ali i mi moramo poštovati sami sebe", kazao je Milivojević.\nLuka Milivojević je istakao da je pratio put "crveno-belih".\n"Biće Zvezdi definitivno, ali sam i u Olimpijakosu proveo lepe trenutke. Iskren da budem, nisam srećan što su te dve ekipe u grupi. Ali, normalno, ja sam Srbin i zvezdaš od rođenja. To je nešto što ne može da se promeni", rekao je Milivojević.\n"Bilo je malo nezgodno jer sam ulazio u poslednju godinu ugovora. U fudbalu je malo nezgodno kada udješ u poslednju godinu, svašta se dešava. Cilj je bio da sednem sa klubom ako stigne neka vrhunska pobeda. Ako ne, da se produži ugovor. Koliko ja znam, vrhunsku ponudu nisam dobio i produžio sam ugovor", rekao je Milivojević.


Premijera spota: Ničim izazvan "O tebi" — Wannabe Magazine\nPremijera spota: Ničim izazvan “O tebi”\nWANNABE MAGAZINE: Kako je nastao bend?\nNIČIM IZAZVAN: Vrbaško-beogradski bend nastao je ničim izazvan u proleće 2011. godine. Tako smo i došli do imena. Ničim izazvan. Osam muzičara najrazličitijih profila koji se veoma dobro razumeju jesu i glavna draž našeg benda. Da li smo zaista ničim izazvani? U neku ruku da. Neki od nas nisu ni sanjali da će postati jednog dana muzičari. Za neke pesme nismo mogli ni zamisliti da će nam se tako dopasti. Beogradski deo ekipe nije ni pomišljao da će veći deo svog vremena provoditi u Vrbasu na probama.\nDefinišite vašu muziku\nTeško je svrstati našu muziku u bilo koji žanr. Svaka pesma je inspirisana drugačijom emocijom, stoga svaka pesma zahteva drugačiju interpretaciju, te emocije, to dobijamo raznolikim ritmovima i instrumentima, načinom pevanja… Iz tih razloga teško nas je svrstati u bilo koji pravac.\nCiljna grupa ušiju nam je svako ko želi da čuje pesmu, da posluša tekst, da ga ponese ritam. Svako ko ima sposobnosti da teško vreme u kome živimo zataška neopterećujućom, a opet dovitljivom muzikom.\nŠta želite da postignete i u kojem pravcu biste želeli da se krećete? Kakvi su vam planovi za budućnost?\nPlaniramo da se i u budućnosti ne opterećujemo muzičkim pravcima. Da uživamo u muzici, da pravimo što više pesama i da ih što više ljudi čuje.\nRecite nam nešto o vašem prvom spotu\nSpot je radila Milena Goševski. Želela je da vizuelni deo što više prati pesmu i da bude što jednostavniji, da bude razumljiv velikom broju ljudi, nekompleksan, pun radosti i pozitivne energije. Svaka od 29 devojaka ima svojih par sekundi u kojima je sebe mogla da predstavi na koji god način želi izazivajući pritom osmehe kod gledalaca.\nKljučne reči Milena GoševskiNičim izazvan ''O tebi''pesmapremijera spotaPremijera spota: Ničim izazvan ''O tebi''spot


„U sebi imate veliku moć, spremnu da vam služi, moć sposobnu da vam pruži ono što iskreno želite”, napisao je pre stotinu godina mislilac dvadesetog veka R. H. Džaret, u svojoj „maloj crvenoj knjizi” pod nazivom It works, pamfletu na šesnaest strana. „Način da dobijete ono što zaista želite više nije misteriozan ili nejasan, ništa više od radio-talasa oko vas. Dobro se uskladite i dobićete savršeni rezultat, ali da biste to uradili, naravno, neophodno je da poznajete svoju opremu i da imate plan operacije.”\nŠta je, dakle, vaša oprema? U suštini, celo vaše telo je alat kroz koji primate i šaljete informacije. Vaše telo je stalna veza s Univerzumom – ono skida informacije iz kvantnog polja i šalje informacije u to isto polje. Postoje tri velika igrača u ovom univerzalnom plesu vašeg života: vaša DNK, vaš mozak i vaše srce.\nPorazgovarajmo, prvo, o DNK. DNK prima svaki puls iz Univerzuma i šalje mu našu jedinstvenu frekvenciju – poruke koje govore šta smo i šta želimo. Naša DNK predstavlja čitav naš genetski otisak. Doktor Fric-Albert Pop dokazao je da su svetlosne emisije koje izviru iz našeg DNK glavni reaktor iz kog šaljemo lični energetski signal.\nRad doktora Brusa Liptona dokazuje da, zapravo, možemo reprogramirati svoj DNK. On je otkrio da nukleus ćelije nije samo za čitanje. On je za čitanje i pisanje. Suštinski, ćelija je uređaj koji se može programirati kao odgovor na informacije iz okruženja. Stoga, ako niste zadovoljni svojim otiskom, možete ga promeniti i Univerzumu poslati novu poruku o sebi.\nNedavno su naučnici pokazali da na DNK utiču emocije. Grupa istraživača iz Ujedinjenog Kraljevstva proučavala je depresiju i primetila neočekivane metaboličke promene u ćelijama, koje su izgledale kao da su rezultat depresije. A ako emocija niske frekvencije, kao što je depresija, ima takav uticaj, zamislite kakav uticaj imaju emocije visokih frekvencija, na primer, ljubav ili zahvalnost. Istraživači na Heart Match institutu eksperimentisali su tako što su u bočice stavili DNK i dok su ih držali, proizvodili su određene emocije. Otkrili su da je DNK menjala svoj oblik u odnosu na različita osećanja! Ljubav, zahvalnost i vrednovanje naterali su DNK da se opusti i da se njegovi kraci opuste, dok su bes, frustracija i stres izazvali skupljanje, čak i gašenje mnogih kodova! Kad su se pozitivna osećanja vratila, ovi efekti su se obrnuli.\nSvaka od naših ćelija ima četrdeset šest ljudskih hromozoma (dvadeset tri para), koji imaju oko tri milijarde parova DNK. Svaki od ovih milijardi krakova poseduje informacije o nama. Ako promenimo uverenja, misli, osećanja i vibracije koje šaljemo na ćelijskom nivou, možemo promeniti i sopstveni lični otisak i postići cilj za kojim žudimo.\nSad, porazgovarajmo o neverovatnoj grudvi sive materije u vašoj lobanji: o vašem mozgu. Iako, i dalje, postoji mnogo onoga o ovom kompleksnom organu što ne znamo, nedavni napredak u neurologiji počeo je da otkriva sve više o tome kako mozak radi. Međutim, jedna stvar koju nauka još nije ubedljivo objasnila jeste pitanje odakle dolazi čudo ljudske svesti. Neki nepokolebljivo veruju da je proizvedena eksplozijom neurona u mozgu; drugi su otvoreni za objašnjenja koja ne vezuju svest samo za materijalni proces. Neću pokušavati da se ovde bavim tim kompleksnim argumentima, ali moj pogled pripada drugoj kategoriji. Svest posmatram kao fundamentalnu silu i polje koje prožima Univerzum, a mozak je neka vrsta primaoca i pošiljaoca koji se može uskladiti s tim poljem, kanališući ga u izraz koji ste „vi”.\nMnogi naučnici imaju sličan pogled, pa porede mozak i radio koji se može podesiti na različite frekvencije u sferi svesti. A ukoliko je mozak primalac, istovremeno je i pošiljalac koji u svet šalje vibracije vaših misli i osećanja, kao što smo već rekli.\nI onda postojite vi, ljudsko biće koje nosi ovaj snažni instrument za slanje i primanje vibracija energije. A te vibracije energije kokreiraju stvarnost u kojoj živite, menjaju raspored atoma vašeg sveta, kao odgovor na frekvenciju koju šaljete. Neverovatno, zar ne? Ali ako želite da ukrotite ovu moć i učinite ono što vam srce želi, morate naučiti kako da namestite dugmad tog odašiljača/ prijemnika. Ako ste podešeni na ograničeni, osrednji, depresivni kanal, kokreiraćete ograničen, osrednji, depresivan život. Ovaj alat radi, ali rezultati zavise od vas. Univerzum ne osuđuje – dao vam je moć da to učinite.\nVećina nas i ne zna da postoje drugi kanali na koje se možemo priključiti. Ja to definitivno nisam znao kad sam bio mladić. Moj brojčanik bio je stalno na kanalu koji mi je govorio da je svet strašno mesto kom se ne može verovati i da je život rešio da me dokrajči. Kao što sam objasnio u prvom poglavlju, mentalni i emotivni radio većine ljudi podešen je na kanale čiji sadržaj počiva na prošlosti. Možda glasovi njihovih roditelja konstantno pričaju na njihovim privatnim talasima i govore im šta treba da rade, šta je moguće i šta je život. Drugi čuju glasove religiozne osobe iz detinjstva koja im je bila autoritet ili graju sumnje u sebe.\nAko bi radio u vašem automobilu stalno bio podešen na jedan kanal, i ako bi taj kanal puštao samo određen broj stvari tokom dana – iste dosadne lokalne vesti, istu sumornu muziku – to bi vas izludelo! Zamislite samo koliko biste bili srećni ako bise otkrili da je trebalo samo okrenuti dugme da biste imali pristup različitim vrstama muzike, vestima i informacijama o mestima koja niste posetili ili idejama koje vas inspirišu i stimulišu rad mozga. Pa, isto važi i za mozak. Postoje drugi kanali u Univerzumu. Što je još važnije, vi kontrolišete taj brojčanik!\nNaravno, nije tako jednostavno kao okretanje brojčanika. To što ste ograničeni na jedan kanal postala je moćna navika, i svaki put kad „pokrenete auto”, radio se možda, po automatizmu, vraća toj frekvenciji. Biće potrebno stalno podešavanje pre nego što razvijete novu naviku, i zato morate imati strpljenja i upornosti.\nNa kraju, reći ćemo nešto i o vašem trećem primaocu i pošiljaocu – o vašem srcu. Da li ste znali da je vaše srce, u stvari, električni organ? Ono je najsnažniji izvor bioelektriciteta telu, do šezdeset puta jače od mozga, koji je drugi najmoćniji izvor. Naučnici su otkrili da srce proizvodi elektromagnetno polje koje okružuje celo telo.\nSrce je najsnažniji odašiljač. Od svih energetskih čula u telu, centar srca proizvodi najjači signal. Ako nismo povezani sa srcem zbog straha ili lažnih uverenja, ovaj centralni izvor moći se oštećuje. Kad šaljemo poruku Univerzumu, šaljemo slab signal. Da li zakoni privlačenja čuju slab signal? Srce u Univerzum šalje vaše namere tako da se Univerzum preobražava da bi smestio te namere. Emocija je moć za slanje. Što su moćnije emocije vezane za nameru, moćnija je energija koju srce šalje.\nKad se jednom povežete sa stanjem visoke frekvencije, srce se ponaša kao pravo merilo. Svaku misao koja vam prođe kroz srce ono poznaje. Misli nas mogu prevariti. Um može pokupiti nezdrave podsvesne misli, koje su samo sećanja ili nekadašnji programi. Srce govori osećanjima. Verujte srcu; ono ima svoju inteligenciju. Srce mora naučiti kako da radi s mozgom da bi se manifestovali vibracioni uslovi neophodni za kokreiranje života koji želite. Ako možete da stvorite koherentnu vibraciju između vašeg DNK, uma i srca, imaćete pristup nezamislivoj moći.\nAutor: Majk Marfi; odlomak iz knjige „Frekvencija kreacije“


Šta sve vagina može da "poruči" ženi i šta sve treba da znate o intimnoj regiji - eKlinika\n11:00 - 06. 06. 2021.\nSvaka promena može biti znak za uzbunu, ali mnogo toga je potpuno normalana pojava u životu vagine Foto: Pexels\nVagina može da nam kaže mnogo toga o našem zdravlju, o tome kako starimo i šta se sve s godinama dešava s u ženskom telu, o ciklusima i drugim „tabu“ temama… Zdravlje vagine je zapravo odraz celokupnog zdravlja žene, kako fizičkog tako i psihičkog, kažu lekari. Šta je to što tokom celog života vagina „poručuje“ ženi, šta se sve može dogoditi „tamo dole“ i kada je vreme za lekara, a kada je reč o normalnoj promeni…\nSve „tamo dole“ nije vagina\nGreška broj jedan koju žene prave je to što sve „tamo dole“ zovu vaginom.\n− Uvek sam šokirana kako su žene toliko zbunjene u vezi sa sopstvenom anatomijom – kaže dr Alisa Dvek, ginekolog, profesor na Medicinskom fakultetu “Mount Sinay”.\n− Ljudi su inače veoma „globalni“ oko reči „vagina“. Misle da to označava sve „tamo dole“, ali svaki deo je drugačiji. Da rešimo jednom zauvek: vagina je unutrašnja mišićna cev koja povezuje grlić materice sa vulvom, vulva je sve ono što vidite spolja, uključujući velike usne i male usne (spoljašnje i unutrašnje „usne“), klitoris je osetljivi centar za seksulana zadovoljstvo na vrhu vaših usana, a uretra kanal za izbacivanje urina.\nIscedak nije “čudna” pojava\nDeluje vam da sekreta imate previše? Nije tačno – ne postoji „normalna“ količina vaginalnog pražnjenja. Ono može da varira, u zavisnosti od vašeg menstrualnog ciklusa. Sredinom ciklusa, sekrecija se povećava i uglavnom je bistra i sluzava.\n– Sluzava struktura vaginalnog sekreta olakšava pokretljivost sperme u vagini, u grliću materice i materici, tako da može lakše da dođe do oplodnje. Vagina vas ovako „obaveštava“ da ste u plodnom periodu – kaže dr Dvek.\nU ostalim danima meseca iscedak može biti gušći i belji. Znaci zbog kojih biste trebalo da brinete su ako je iscedak gust i žućkast – to znači da verovatno imate gljivičnu infekciju. Sivkasta boja sekreta sa neprijatnim mirisom, poput sveže ribe, može ukazivati na bakterijsku vaginozu. Jaka sekrecija koja je žuta ili zelena može biti neželjeni efekat gonoreje, polno prenosive infekcije. U svim ovim tim slučajevima obratite se svom lekaru.\nNisam jaka kao nekada\nDo 40 odsto žena ima neku vrstu prolapsa karličnih organa, a to je stanje kada mišići zidova vagine nisu više tako snažni. Nažalost, mnogima je previše neugodno da o tome razgovaraju sa svojim lekarom.\n− Mnoge žene ne shvataju da vagina može da izgubiti snagu mišića – kaže Leslie M. Riki, vanredni profesor urologije, akušerstva i ginekologije na Medicinskom fakultetu Jejl.\n− Žena može da primeti ispupčenje, bol tokom odnosa, pritisak u vagini, probleme sa bešikom i crevima i bolove u leđima ili karlici. Faktori koji utiču na ovu pojavu su trudnoća, porođaj, starenje, menopauza, pušenje… Vaš lekar će možda moći da prepiše vežbe za jačanje mišića dna karlice – objašnjava dr Riki.\nKod žena su uretra, vagina i anus u neposrednoj blizini. Polni odnos može prouzrokovati da se bakterije iz analnog otvora probiju do bešike, gde se mogu razmnožiti i izazvati infekciju.\n− Kod muškarara je drugačije – oni imaju veliku udaljenost od analnog područja do uretre zbog dužine penisa – kaže dr Dvek i dodaje da ako ste skloni infekcijama, urinirajte pre i posle seksa kako biste očistili otvor uretre od bakterija.\nNe tuširaj me!\n− Vagina ne voli ispiranje iznutra. Ipak, svaka četvrta žena od 15 do 44 godine to radi. A tuširanje može da promeni prirodni pH vagine, povećavajući rizik od infekcije i iritacije. Vagina nije prljavo, užasno mesto kome je potrebno stalno čišćenje i snažno ribanje – kaže dr Dvek i preporučuje blagi sapun i vodu, bez ikakvih mirisa i ispiranje iznutra.\nKegelove vežbe su važne, ali nisu za svakoga\n− Većina žena misli da su Kegelove vežbe korisne samo u trudnoći i posle porođaja. Ali, pokazalo se da snažni mišići dna karlice mogu povoljno da utiču na funkciju bešike, vagine i creva tokom celog životnog veka, čak i do starijih godina. Iako mnogi lekari predlažu Kegelove vežbe za inkontinenciju povezanu sa trudnoćom, studije objavljene u Svetskom časopisu za urologiju otkrile su da vežbe za karlično dno takođe mogu sprečiti nesvesnu inkontinenciju (curenje urina koje se javlja kod kašljanja, kijanja ili smeha) i slabljenje mišića karličnih organa. Jednostavno radite Kegelove vežbe kad god možete – stisnite mišiće dna karlice kao da zaustavljate protok urina. Držite tri sekunde, opustite se tri sekunde i ponovite 10 do 12 puta – kaže dr Riki, ali upozorava:\n− Međutim, neke žene koje imaju bol tokom seksulanog odnosa, ili moraju vrlo često da idu u toalet, verovatno imaju previše zbijeno karlično dno, a ne slabo. U ovom slučaju jačanje mišića može pogoršati stanje. Ako sumnjate da je ovo vaša situacija, obratite se lekaru koji će vas uputiti na dalje preglede.\nHemijske reakcije sekreta i sperme\nVaginalni sekreti su kiseli (imaju nizak pH). Sperma je alkalna (visok pH). Kada se te dve telesne izlučevine spoje, odnosno mešaju, hemijske reakcije stvaraju nova svojstva koja mogu imati različite mirise. Tačan miris zavisi od vašeg individualnog nivoa pH. Ako ponekada osetite miris ribe nakon seksa, obratite se svom lekaru. To može biti znak bakterijske neravnoteže u vagini ili infekcije u spermi vašeg partnera.\nKako starimo, lubrikanti su sve potrebniji\nPrema istraživanju Univerziteta u Indiani, više od 65 posto žena koristi lubrikante kako bi seks učinile ugodnijim. Kako starimo, lubrikanti su nam sve potrebniji jer nam je potreban i dobar i ugodan seks, a njega nema ako je vagina „suva“. Iako je za “sušenje” vagine generalno kriva menopauza, na nju mogu uticati mnogi drugi faktori – stres, alkohol, pilule za kontrolu rađanja kao i dužina seksulanog odnosa.\nAko koristite lubrikante, proverite šta sve sadrže. Lubrikanti na bazi vode dobar su izbor za poboljšanje zadovoljstva, ukoliko partner koristi kondom. Ona na bazi ulja, mogu biti dobar izbor za oralni seks, ali nisu prikladna za kondom (povećavaju rizik od pucanja kondoma). Lubrikanti koji imaju duži efelat su oni sa silikonskom bazom. Ako ste skloni infekciji, uverite se da ne sadrže glicerin koji ima šećere, a oni mogu dovesti do razmnožavanja gljivica u vagini.\nSamo pamučni veš\nVašoj vagini je potreban svež vazduh. Tamno, tesno i vlažno okruženje može izazvati gljivične ili bakterijske infekcije. − Pamučno donje rublje i odeća koja je šira su prava stvar. Često, ako je neko sklon infekciji, kažem mu da spava bez donjeg veša. Takođe, ženama koje imaju česte infekcije savetujem da posle tuširanja vulvu osuše fenom kako bi se brzo rešile viška vlage. Iako zvuči kao smešna ideja, ovo deluje. Odeća koju treba izbegavati su spandeks, mokri kupaći kostimi, prljava ili mokra odeća za teretanu i najlon čarape – kaže dr Dvek.\nI vagina prolazi kroz promene\n-Baš kao što se ostatak našeg tela menja s godinama, i vagina prolazi kroz promene. Menja joj se oblik i boja, kaže dr Dvek.\n− Potkožne masti u telu se smanjuju sa godinama. U 30. godinama, promena hormona izazvana trudnoćom ili starenjem može prouzrokovati da vaginalno područje potamni. U četrdesetim godinama života žene niži nivo estrogena može promeniti pH ravnotežu vagine, podstaći upale i stanjivanje i isušivanje zidova vagine (javlja se svrab, crvenilo i peckanje). Dobar način da održite zdravu vaginu je da imate redovne seksualne odnose. A u međuvremenu, dok sve ove promene traju – uzmite ogledalo u ruke i s vremena na vreme proverite šta se sve to tamo dole dešava – savetuje dr Dvek.


06.05.2017 u 11:51\nGrađani Srbije su na kraju marta 2017. godine ukupno imali na štednim računima u bankama 1.138 milijardi dinara, što je, preračunato po srednjem kursu centralne banke, protivvrednost od 9,24 milijarde evra. Ukupna štednja stanovništva porasla je u martu u odnosu na prethodni mesec za oko četiri milijarde dinara, ili za oko 32,5 miliona evra, prema podacima iz najnovijeg statističkog biltena Narodne banke Srbije (NBS) za mart 2017. Od ukupnog iznosa, na dinarskoj štednji je u posmatranom mesecu bilo 51,28 milijardi dinara. Dinarska štednja na kratkoročnim partijama je iznosila 44,44 milijarde dinara, a na dugoročnim 6,84 milijarde. Devizna štednja stanovništva je u martu iznosila 1.087 milijardi dinara, odnosno 8,83 milijarde evra. Na kratkoročnim deviznim štednim računima\n26.03.2017 u 16:30\nDo višeg standarda – većom štednjom\nNa pitanje komšije ispred novobeogradske mesare „Biće bolje” – kad će nam biti bolje, pokušah da odgovorim pozivanjem na zvaničnu statistiku i ekonomiste koji tvrde kako nam je danas već malo bolje nego prošle godine u ovo vreme, ali… Komšija me tu preseče pogledom i odbrusi: „Bogami, ako vam je ovo bolje, vama novinarima, onima iz statistike i ekonomistima odavno nije dobro.” Htedoh da dodam kako ljudi od struke tvrde da nam je u 2016. ipak krenulo, ali da za osetnije povećanje standarda prošlogodišnji privredni rast od solidnih 2,8 odsto treba da udvostručimo i ponavljamo bar desetak godina zaredom.\n18.03.2017 u 19:00\nUskoro prve odluke Vrhovnog suda o švajcarcima\nVrhovni kasacioni sud (VKS) neće doneti „pravni stav“ nego pojedinačne odluke u konkretnim sporovima građana i banaka povodom stambenih kredita u švajcarskim francima. Obrazloženja tih odluka zapravo će biti „stavovi“ najvišeg suda. Iako je najavljeno da će biti donet krajem februara, na konferenciji za novinare pre dva dana u VKS našem novinaru je odgovoreno da stav „još nije izašao iz suda“ i da zapravo nije reč o stavu nego o odlukama u konkretnim predmetima vezanim za švajcarce. OPŠIRNIJE U ŠTAMPANOM I DIGITALNOM IZDANjU\n11.03.2017 u 16:45\nU bankama štede, a fondove merkaju\nŠtednja u Srbiji prvi put je u januaru premašila devet milijardi evra, međutim štediše se nisu ovajdile od toga što sve više novca daju bankama na čuvanje. I njih kao i evropske „kolege” muče niski pronosi na depozite tako da zaradu praktično i nemaju.\n23.02.2017 u 12:11\nDržava poziva devizne štediše bivše Jugoslavije\nMinistarstvo finansija poziva državljane bivših republika SFRJ da prijave svoja potraživanja po osnovu stare devizne štednje, a oglas o tome objavljen je na stranicama našeg lista. Radi se o neisplaćenoj deviznoj štednji koja je položena do 27. aprila 1992. godine kod banaka sa sedištem na teritoriji Srbije i njihovim filijalama na teritoriji bivših republika SFRJ. Prijava potraživanja može se podneti neposredno ili poštom od 6. marta 2017. pa godinu dana. Adresa je Uprava za javni dug Ministarstva finansija Beograd ulica Sremska broj tri do pet. Elektronskim putem prijava se ne može podneti. Prijava potraživanja se podnosi na obrascu jedan koji se može preuzeti na internet stranicama Ministarstva finansija, Uprave za javni dug, Agencije za osiguranje depozita i Narodne banke.\n22.02.2017 u 23:50\nAtina: Protest policije i vatrogasaca zbog mera štednje\nATINA – Pripadnici grčke policije, obalske straže i vatrogasci večeras su protestovali u centru Atine zbog mera štednje, javio je AP. Okupilo se oko 1.200 demonstranata koji su tražili dodatno zapošljavanje, povećanje plata i bolje benificije za penzije. Oni su se okupili ispred zgrade parlamenta sa transparentima i bakljama. Sindikat policajaca saopštio je da su višegodišnje mere štednje razlog što imaju zastarele sisteme za komunikaciju koje kriminalci mogu lako da prisluškuju kao i da imaju patrolna vozila koja su jedva funkcionalna, prenosi Tanjug.\nNedelja štednje i konkurencija blago povećala kamate\nDok nekom ne smrkne drugom ne svane ili ono što je dobro za nekoga za drugoga nije. Ovo bi ukratko mogao da bude komentar na situaciju na tržištu kamata koje su za naše prilike već neko vreme na istorijski niskom nivou. I one na kredite i one na štedne depozite bilo da se radi o domaćoj valuti bilo da je reč o devizama. Ukratko, oni koji se zadužuju sada to mogu da učine pod najpovoljnijim uslovima u skorašnjoj istoriji dok oni koji očekuju prihode od svoje štednje sada dobijaju najmanju zaradu.\n31.10.2016 u 18:57\nUkupna štednja građana Srbije 8,97 mlrd evra u septembru\nUkupna štednja gradana Srbije iznosila je na kraju septembra ove godine 1.102,8 milijardi dinara, objavila je Narodna banka Srbije (NBS), što je, preračunato po srednjem kursu centralne banke oko 8,97 milijardi evra. Prema podacima iz septembarskog Statističkog biltena NBS, štednja u devizama iznosi 1.053 milijarde dinara (8,57 milijardi evra), dok se na štednim računima u domaćoj valuti nalazi 48,98 milijardi dinara. Od ukupne štednje u devizama, 263,02 milijarde dinara je oročeno na duži rok (2,14 milijardi evra), a 790,82 milijarde dinara na kratak rok (6,43 milijarde evra).\n15.10.2016 u 10:05\nKamate na štednju sve niže\nKamate na štednju ni ove godine neće obradovati štediše u predstojećoj nedelji štednje. Iz godine u godinu „interes” je sve niži, a podaci Narodne banke Srbije (NBS) pokazuju da su u avgustu banke u proseku plaćale 0,6 odsto na depozite stanovništva u stranoj valuti i 3,1 odsto na dinarske depozite stanovništva na sva oročenja. Banke sve više liče samo na sigurna mesta gde se drži novac, nego kod kojih se ide da bi se zaradilo. Mi po tome nismo izuzetak, kamate padaju i u svetu što je posledica ekspanzivne monetarne politike vodećih centralnih banaka u uslovima globalno niske inflacije i niskog ekonomskog rasta.


Crna hronika Archives ⋆ Stranica 3 od 251 ⋆ Balkan PlusBalkan Plus\nU eksploziji plinske boce u Uroševcu povrijeđeno više od 30 osoba\n05.01.2021 u 15:52\nDanas je u jednom restoranu u Uroševcu došlo do eksplozije plinske boce, pri čemu je više od 30 ljudi povređeno, od kojih je sedmoro zadobilo teže tjelesne povrijede. Među povrijeđenim […]\nPotvrđeno je da je 19-godišnja Nazlije Šerifi iz Mitrovice, koja je bolovala od teške bolesti i za čiji je oporavak prikupljeno mnogo sredstava, umrla od kovida-19, piše Reporteri. Institut za […]\nDAN ŽALOSTI U FBIH: Danas sahrana za šestero mladih čiji su životi prerano ugašeni\n04.01.2021 u 08:31\nIspred crkve Svetog Ivana Krstitelja u Rakitnu danas će započeti sprovodni obredi za pokojne Ivana Miličevića, Stipu Romića, Žanu Pavković, Miju Soldo, Stipu Pavkovića i Mariju Pavković, šestero mladih koji […]\nKačanik: Opljačkali stariju ženu i nanijeli joj tjelesne povrijede\n04.01.2021 u 08:08\nU selu Đurđev Do u opštini Kačanik, nepoznati počinioci opljačkali su stariju ženu oduzevši joj gotovinu u iznosu od 55.000 evra, potvrdio je za TV Kljan Kosova iz policije za […]\nU novogodišnjoj noći u strašnoj tragediji u Tribistovu, u općini Posušje, smrtno su stradali Mia Soldo, Marija Pavković, Žana Pavković, Mirela Rezo, Stipe Jukić, Stipe Romić, Ivan Miličević i Stipe […]\nU tuči u Prizrenu mladić umalo zaklan, ljekari se bore za njegov život\n01.01.2021 u 20:41\nU tuči grupe mladića u Prizrenu jednom od učesnika nožem su nanijete povrijede opasne po život i njegovo zdravstveno stanje je veoma teško, prenosi Indeks Onlajn. Večeras se u Prizrenu […]\nUžas u BiH: U vikendici pronađeno osam mrtvih osoba\n01.01.2021 u 13:16\nU vikendici u mjestu Tribistovo pored Posušja, na putu između Posušja i Blidinja, na području Zapadnohercegovačkog kantona (ZHK) pronađeno je više mrtvih mladih osoba, potvrđeno je za “Avaz” iz Tužilaštva […]\nPrizren: Težak saobraćajni udes, jedno lice u komi, nekoliko povrijeđenih\n29.12.2020 u 19:22\nViše osoba je povređeno u saobraćajnom udesu na autoputu “Ibrahim Rugova”, a jedno lice je u komi, saopšteno je iz Hitne pomoći Prizren, prenosi Reporteri. Šef hitne službe u Prizrenu […]\nAldina Vojičić Kličić, mlada majka iz Cazina, iznenada je preminula. Tuga je okovala Cazin, nakon što je procurila ova tužna vijest. Da tragedija bude veća, iza nesretne žene je ostala jednomjesečna […]\nUŽAS U NJEMAČKOJ: U pucnjavi u glavnom gradu ranjene četiri osobe\n26.12.2020 u 14:34\nČetiri osobe ranjene su u pucnjavi koja se rano jutros dogodila u Berlinu, glavnom gradu Njemačke, saopštila je policija. Portparol policije rekao je da su četiri osobe prebačene u bolnicu […]\nAgan Haljilji, drugi sin ubijenog muškarca u Prizrenu kaže da je njegov brat mentalno bolestan, te da je zato ubio oca, izveštava Kljan Kosova. „Moj brat je mentalno bolestan već […]\nTeška saobraćajna nesreća na autoputu Suva Reka-Prizren\n24.12.2020 u 17:57\nNa nekoliko kilometara ka izlazu “Sever” na auto putu iz pravca Suva Reka-Prizren, desila se teška saobraćajna nesreća u kojoj su učestvovala najmanje sedam vozila. Policija i vatrogasna služba odmah […]\nHOROR U FRANCUSKOJ: Tri policajca ubijena, četvrti ranjen, muškarac zapalio kuću pa krenuo u krvavi obračun…\n23.12.2020 u 14:56\nTri policajca su ubijena u pucnjavi u Francuskoj, a jedan je ranjen. Gradonačelnik mjesta Saint-Just u regiji Puy-de-Dômeu u kojem se dogodio zločin, François Chautard, kazao je da je do […]\nTURSKA: Eksplodirao respirator u bolnici, poginulo osam pacijenata\nU požaru koji je izbio usljed eksplozije respiratora na odjelu za intenzivnu njegu u bolnici u turskom gradu Gaziantepu, smrtno je stradalo osam pacijenata, javlja Anadolija. U saopćenju Univerzitetske bolnice […]\nBrutalno napao tri žene u Njemačkoj: Kosovar osuđen na 12 godina zatvora\n18.12.2020 u 07:01\nOkružni sud u Dortmundu osudio je Albanca sa Kosova Hisena T. na 12 godina zatvora, zbog tri brutalna napada na žene, prenosi Gazeta Ekspres. Prema pisanju nemačkog “Bilda”, optuženi Hisen […]\nZahtjev za razvod razlog što je Albanac sa Kosova ubio suprugu i kćerku\n18.12.2020 u 06:58\nNemački list “Bild” doneo je nove detalje o tragediji koja se dogodila u Iselburgu, u Nemačkoj, kada je 51-godišnji Albanac poreklom sa Kosova ubio suprugu (46) i u ćerku (17), […]\nU Prizrenu pronađena dva beživotna tijela, sumnja se da su ubijeni policajac i njegova kćerka\n16.12.2020 u 08:35\nU Prizrenu su pronađene dve osobe bez znakova života, prenosi Gazeta Ekspres. Glavni tužilac Osnovnog tužilaštva u Prizrenu, Admir Šalja, potvrdio je da su dve osobe pronađene mrtve u Prizrenu, […]\n14.12.2020 u 17:29\nBarnis Tejli (Bernice Talley), 35-godišnja skladištarka iz Memfisa, 2019. godine na lokalnim je vijestima vidjela crtež poznatog lica. Tamna put, velike smeđe oči, kovrčava kosa…, piše “Jutarnji list”. – To […]\nNovi detalji zločina u Njemačkoj, u kome je kosovski Albanac ubio snahu i ranio brata\n14.12.2020 u 10:45\nPolicija u Nemačkoj još uvek istražuje razloge ubistva koje se dogodilo u subotu uveče, kada je kosovski Albanac, poreklom iz Uroševca, hicem iz pištolja usmrtio svoju snahu (33) i ranio […]\nNjemačka: Kosovar ubio snahu i ranio brata\n14.12.2020 u 08:13\nU Nemačkoj se u subotu uveče dogodio težak zločin kada je Albanac (48) sa Kosova, iz okoline Uroševca, ubio snahu (28) i teško povredio svog pet godina starijeg brata, prenosi […]


Podna obloga za poslovne prostore i hotelske objekte - PODOVI\nTepisi Podna obloga za poslovne prostore i hotelske objekte\nUređivanje enterijera poslovnih i javnih prostora predstavlja poseban izazov. Specifični zahtevi korišćenja i veća frekventnost korišćenja prostora otvaraju niz uslova koje opremanje mora ispuniti, na čijem samom vrhu je ugodan estetski doživljaj. U obradi poda ovih zahtevnih prostora već duže vreme primat imaju tepisoni ili kako se češće nazivaju – itisoni.\nZa oblaganje poda poslovnih prostora i hotelskih objekata karakteristične su tzv. wall to wall podne obloge, odnosno tepisoni. U pitanju su komercijalne tekstilne podne obloge za unutrašnje uređenje prostorija raznih namena. Kao višenamenska podna obloga, tepison je uz drvene podove, najzastupljeniji u opremanju enterijera.\nRasprostranjenost ovih obloga dovela je do toga da dobiju i naziv odomaćen u narodu koji zapravo nije pravi: itison. Odakle taj naziv? Naime, nekada je postojala poznata fabrika tepisona koja se zvala „Itison“.\nSlično kao i sa aspirinom i kaladontom, proizvodima čiji je naziv preuzet od imena firmi koje su ih proslavile i uvele na tržište, tako je i tepison preuzeo naziv poznate fabrike odnosno brenda. Iako je tepison pravilan termin, podjednako se u govoru i trgovini koristi i odomaćeno itison.\nTepison je zapravo naziv za grupu tekstilnih podnih obloga, u okviru koje postoje dve vrste tepisona: tafting tepisoni i iglani podovi. I jedni i drugi se najčešće postavljaju od zida do zida, a u prodavnicama se najčešće nalaze u rolnama. Razlika između ove dve grupe je tehničke prirode.Tafting tepisoni se dobijaju procesom taftovanja. Filament, osnovna sirovina, se iglom uvodi kroz tekstilnu osnovu i na taj način formira površinski sloj tepisona.\nNa poleđini se obično nalazi ili beli filc koji doprinosi još većoj zvučnoj i toplotnoj izolaciji i većoj udobnosti tepisona, ili tzv. AB mrežica koja omogućava da se prvobitna dimenzija tepisona i oblik zadrže dugo nakon njegovog postavljanja u prostoriji. Iglani podovi se dobijaju tehnikom „iglanja“.\nNaslojena vlakna se prvo pomoću igala mrse i zapliću, a potom se dodatnim iglanjem formira krajnja struktura proizvoda. Imaju nešto manji spektar dezena u odnosu na tafting tepisone. Na njihovoj poleđini je najčešće guma koja je odlična protiv klizanja ili lateks koji ima ulogu da zalepi i učvrsti poleđinu iglanog poda.\nTepisoni kao podne obloge veoma su popularni u opremanju poslovnih prostora i hotela zbog specifičnih zahteva tih prostora kojima ove obloge uspevaju da odgovore. Veliki deo poslovnih prostora podrazumeva veće prostorije u kojima boravi izvestan broj radnika ili postoji poseta klijenata. Podna obloga na prvom mestu mora biti bezbedna po zdravlje ljudi, naročito kada je veći broj osoba u prostoriji, i stoga mora biti zgodna i laka za održavanje i čišćenje.\nPoželjno je da bude u izvesnoj meri otporna na habanje da bi mogla da odgovori prohodnosti. S obzirom na to da radni sati predstavljaju dobar deo naših dana, poželjno je da prostor u kome se radi bude prijatan za boravak, naročito što na taj način utiče i na radnu efikasnost.\nUkoliko poslovni prostor podrazumeva rad sa klijentima, estetski komunicira i šalje direktnu poruku o poslovanju koje se u tom prostoru obavlja. Opremanje hotelskih prostora takođe mora odgovoriti na higijenski aspekt, naročito zbog broja ljudi koji koračaju po podnim oblogama, a naravno, sve to mora biti prijatno i primamljivo estetski upakovano.\nTepisoni zadovoljavaju mnoge od ovih zahteva, i stoga su česti izbor u opremanju poslovnih i hotelskih prostora. Otporni su na habanje, laki su za održavanje i ispunjavaju higijenske uslove, pružaju sigurnost, ne kližu se i udobni su, dolaze u velikom izboru dizajna i dekoracija, pogodni su za prostore sa srednjim ili visokim intenzitetom prohodnosti i lako se postavljaju.\nNjihova struktura i materijal čine ih ugodnim i toplim podlogama koje prigušuju buku i zadržavaju ugodnu toplinu, što je od velikog značaja u prostorijama u kojima se radi, kao i u hotelskim hodnicima gde su tišina i mir na visokoj ceni.\nNepisano pravilo je da se tepisoni postavljaju od zida do zida, iako danas postoji mogućnost i rezanja oblika i veličina po želji. U poslovnim i hotelskim prostorima najčešće se postavljaju od zida do zida iz više razloga. Jedan od njih je jednostavno postavljanje, a drugi je usled lakšeg održavanja. Najčešće podrazumevaju i termo podlogu, kojom je povećana je zvučna i toplotna izolacija što doprinosi uštedi energije i troškova.\nTepisone za komercijalnu upotrebu karakteriše visoka izdržljivost proizvoda, visoka otpornost na habanje, antistatičnost, klasa gorivosti Cfls1 i dobra zvučna i toplotna izolacija.\nŠirok spektar različitih dezena olakšavaju uklapanje tekstilne podne obloge u bilo koji dekorativni stil i zbog toga su im komercijalni prostori jako zahvalni. Osim uklapanja, sama podloga može uveliko doprineti vizuelnom efektu, i često tepisoni doprinose osećaju luksuza u prostoriji, spajanju boja u enterijeru, mogu učiniti malu prostoriju prostranijom ili vizuelno spojiti velike površine u kohezivne celine.\nSam materijal tepisona kao i materijal na poleđini koji obezbeđuje zvučne i toplotne izolatorske karakteristike ove podne obloge, ujedno sprečava protok toplote kroz pod. Na ovaj način vazduh u prostoriji ostaje duže topao, što u velikim prostorijama ima uticaja i na energetske gubitke i tako doprinosi energetskoj efikasnosti. Takođe, smanjuje osećaj hladnoće na stopalima i oko zglobova i čini naročito prostorije u koma se duže boravi još prijatnijima. Ova karakteristika je i od posebnog značaja u hotelskim sobama.\nTepisoni apsorbuju preko deset puta više buke iz vazduha nego bilo koji drugi materijal za podove. Na taj način predstavljaju savršeno rešenje za prostorije u kojima se radi, tamo gde je veća frekventnost ljudi a postoji želja za mirom, kao i u hotelskim hodnicima gde svojom pojavom i performansama doprinose još brižljivijem i tišem prolasku, čime se izbegava svako suvišno ometanje.\nNa našem tržištu postoji nekoliko vrsta ovih podnih obloga. Jedna grupa je izuzetno izdržljiva sa izraženim antistatičkim svojstvima. Stoga su idealno rešenje za sve vrste kancelarija i prostorije u kojima postoji velik broj računara, kao što su banke, javne institucije, opštine, konferencijske sale, bioskopi, hodnici itd. Druga grupa su prijatni velur tepisoni, veoma meki na dodir.\nNajpogodniji su za hotelske i motelske sobe, ali i za prostorije u kojima borave mališani kao što su vrtići. Zatim postoje tepisoni prilično otporni na habanje, pogodni za prostorije u kojima se očekuje velika frekvencija prohoda. Idealni su za hodnike, banke, razne javne institucije, kancelarije, amfiteatre, muzeje, konferencijske sale i stepenište.\nU komercijalnoj upotrebi nalazi se i grupa tepisona vrlo elegantnog dizajna, pogodna za sve komercijalne prostore čiji je akcenat na estetskom doživljaju. Postoje još i vodootporni, koji se koriste i u otvorenim prostorima, kao i još mnogo toga što ove podne obloge mogu da ponude.\nIako većina tekstilne podne obloge vezuje za neka prošla vremena, moderni trendovi kao i performanse ovih wall to wall podnih obloga vraćaju ih na velika vrata, ne samo u komercijalnim prostorima već sve više i u domove.\nPiše: Ljubica Slavković M.Arch\nPrethodni tekstOtapanje snega i leda sa krovova i oluka\nSledeći tekstSimbioza rustike i minimalizma\nSistemi zvučno izolacionih plivajućih podova – upotreba EPS T – STIROAKUSTIKA\nDOMOTEX izlagači – poslovna konekcija preko inovativne saradnje